Эр ва хотиннинг мерос олишдаги ҳолатлари – oliymahad.uz\nЭр ва хотиннинг мерос олишдаги ҳолатлари\nИнсониятга барча ҳукмлар қатори меросга оид ҳукмларни нозил қилиб , уни бандаларига билдирган Аллоҳ таолога беадад ҳамду санолар. Бу ҳукмларни умматларига етказган, сҳигалликларига ечим топган Расулимиз Муҳаммад соллаллоҳу алайҳи ва салламга дуруд-у саловотлар бўлсин.\nҚуръоми каримда зикр қилиниб, миқдори белгиланган фарзлар олтита бўлиб, улар қуйидагилардир:\n1/2 نصف ярим улуш\n1/4 ربع тўртдан бир улуш.\n1/8 ثمن саккиздан бир улуш.\n2/3 ثلثان учдан икки улуш.\n1/3 تلت учдан бир улуш.\n1/6 سدس олтидан бир улуш.\nМазкур улушларга ҳақдор бўлганлар меросхўрлар ўн икки нафар бўлади. Улардан тўрттаси эркак киши.\n2. Жадди саҳиҳ\n3. Она бир ака-ука.\nҚолган саккизтаси эса аёллардир.\n3. Ўгъилнинг қизлари.\n4. Ота-она бир бўлган опа-сингиллар.\n5. Ота бир бўган опа-сингиллар.\n6. Она бир бўлган опа-сингиллар.\n8. Жаддаи саҳиҳа.\nЭрнинг мерос олишда икки ҳолати мавжуд:\n1. Агар хотин вафот этиб, ундан фарзанд қолмаган бўлса, эри 1/2 нисфга эга бўлади.\n2. Агар хотин вафот этиб, ундан фарзанд қолган бўлса, эри тўртдан бирини олади.\nБунга Аллоҳ таолонинг ушбу қовли далил:\nوَلَكُمْ نِصْفُ مَا تَرَكَ أَزْوَاجُكُمْ إِنْ لَمْ يَكُنْ لَهُنَّ وَلَدٌ فَإِنْ كَانَ لَهُنَّ وَلَدٌ فَلَكُمُ الرُّبُعُ مِمَّا تَرَكْنَ…\nЯъни, “Сизларга хотинларингиз қолдирган (мерос)дан – агар уларнинг фарзанди бўлмаса ярми (тегур). Агар уларнинг фарзандлари бўлса, сизларга улар қолдирган (мерослари)дан тўртдан бир (ҳисса) тегур…” (“Нисо” сураси, 12-оят)\nХотиннинг ҳам мерос олишда икки ҳолати бор:\n1. Эр вафот этиб, ундан фарзанди бўлмаса, хотини 1/4 олади. Бунда битта ёки ундан ортиқ хотиннинг мерос миқдори ўша 1/4 дур. Яъни 1/4 да шерик бўлади.\n2. Эр вафот этиб, ундан фарзанди бўлса, хотини 1/8 сумун олади. Бунга Аллоҳ таолонинг ушбу қовли далил:\nوَلَهُنَّ الرُّبُعُ مِمَّا تَرَكْتُمْ إِنْ لَمْ يَكُنْ لَكُمْ وَلَدٌ فَإِنْ كَانَ لَكُمْ وَلَدٌ فَلَهُنَّ الثُّمُنُ مِمَّا تَرَكْتُمْ…\nЯъни, “У (хотин)ларга сизлар қолдирган (мерос) дан – агар фарзандларингиз бўлмаса – тўртдан бир (ҳисса) тегур. Агар фарзандларингиз бўлса, уларга сиз қолдирган (мерос)нинг саккиздан бири тегур….” (“Нисо” сураси, 12-оят)\nислом институти 4-курс талабаси\n889700cookie-checkЭр ва хотиннинг мерос олишдаги ҳолатлариno\nОлдингиАбу Ҳанифа раҳимаҳуллоҳ асос солган мазҳабКейингиТаҳоратда қулоққа масҳ тортиш


00:00 / 13.05.2007 | eski savollar | 1796\nАссалому алайкум шайҳ ҳазратларибир ҳадисда келишича Пайғамбаримиз(с.а.в) дан кофир билан мусулмон ўртасида фарқ нима деган саволлрига у намоздир деб жавоб берган эканлар. Шу ҳадисни тўлиқ шарҳлаб берсангиз.Ҳозирги кунда бенамоз юрган мусулмонлар нима деб аталади? Уларнинг мусулмон эканликларини ва мавжуд мазҳаблардан қайси бирини тутиб турганлигини намоз ўқимаса ҳам билиб олиш мумкинми?\nЖобир розияллоҳу анҳудан ривоят қилинади:«Пайғамбар соллаллоҳу алайҳи васаллам: «Албатта, киши ила ширк ва куфрнинг орасида намозни тарк қилиш бордир», дедилар». Бешовларидан фақат Бухорий ривоят қилмаган.Шарҳ: Яъни, ким намозни тарк қилса, мушрик ва кофир бўлади. Ким намозни тарк қилмаса, мушрик ва кофир бўлмайди, деганлари.Ушбу ҳадисдан мўмин-мусулмон кишини ширк ва куфрдан айриб турадиган нарса намоз экани очиқ-ойдин кўриниб турибди. Бурайда розияллоҳу анҳудан ривоят қилинади:«Пайғамбар соллаллоҳу алайҳи васаллам:«Биз билан уларнинг орасидаги аҳднома намоздир. Бас, ким уни тарк қилса, батаҳқиқ, кофир бўлибди», дедилар». Шарҳ: Ушбу ҳадиси шарифдаги «уларнинг» дейилганидан мурод мунофиқларнинг, дейилганидир. Маълумки, тили билан мўмин-мусулмонман, деб дили бошқача бўлган одам мунофиқ ҳисобланади. Мунофиқлар Ислом учун, мусулмонлар учун кофирлардан ҳам бадтар хавфлидирлар. Шунинг учун улар билан бўлган муомалада хушёр бўлиш лозим бўлади. Бунинг учун маълум бир чегара бўлиши керак. Тилида, мен мусулмонман, деганига мусулмонлик муомаласини қилинаверадими? Унга мусулмонларнинг ҳақ-ҳуқуқлари берилаверадими? Ёки бу нарсанинг бир чегараси борми?Ушбу ҳадиси шарифда ўша чегара намоз эканлиги таъкидланмоқда. Мусулмонлар билан мунофиқлар орасидаги аҳднома намоздир. Модомики, мунофиқлар намоз ўқиб турар эканлар, мусулмонлар аҳдномага амал қилиб, улар билан мусулмон шахсга қилинадиган муомалаларини қилишаверадилар.ХУЛОСАНамозни тарк қилишлик-бенамозлик қанчалар ёмон нарса, улкан гуноҳ эканини юқорида зикр этилган ҳадислардан ўрганиб олдик. Албатта, бу ҳадислар бенамозлик ҳукми бўйича келган ҳамма нарса эмас. Бу масала ҳақида кўпгина оят ҳадислар ва уламоларнинг баҳолари мавжуд.Жумладан, Қуръони Каримда қуйидаги оятлар келган:«Сизларни Сақарга (Жаҳаннамга) нима киритди?! Улар: «Намоз ўқувчилардан бўлмаган эдик», дедилар».Яъни, қиёмат куни бенамозларни намоз ўқимаганлари учун «сақар» номли ўта даҳшатли дўзахга солинади. Уларнинг бу аянчли ҳолга тушишлари сабабини ўзларидан сўралганда. Улар: «Намоз ўқувчилардан бўлмаган эдик, шунинг учун бу аянчли ҳолга тушдик, дея жавоб берадилар.Аллоҳ таоло «Моъуун» сурасида:«Намозларини унитган намоз ўқувчиларнинг ҳолига вой бўлсин», дейди. Бу оятдаги «Вайл» сўзининг бир кеча маъноси бўлиб, ҳолига вой, азоб ва жаҳаннамдаги «Вайл» номли водий, деганини англатади. Намозни тарк этганларга уларнинг барчаси бўлишида шубҳа йўқ. Чунки, Аллоҳ таоло ҳеч қачон беҳуда гап айтмайди.Аллоҳ таоло «Марям» сурасида қуйидагиларни айтади:«Бас улардан сўнг бир ўринбосарлар қолдиким, алар намозни зоеъ этдилар ва шаҳватларига эргашдилар. Бас, албатта, азобга дучор бўлғайлар».Ушбу ояти каримада ҳам намозни тарк этувчилар охират азобига, албатта, дучор бўлишлари турган гап эканлиги қатъий таъкидламоқда.Имом Аҳмад ибн Ҳанбал Макҳул розияллоҳу анҳудан ривоят қилган ҳадисда Пайғамбаримиз соллаллоҳу алайҳи васаллам: «Ким намозни қасддан тарк қилса, батаҳқиқ, ундан Аллоҳнинг ва Унинг Расулининг зиммаси алоқасиз бўлибдир», деганлар.Ушбу ва бошқа кўплаб намознинг фарзлиги ва аҳамияти ҳақидаги оят ва ҳадисларга асосланиб ҳамма-ҳамма мусулмонлар бир овоздан, намозни инкор қилган одам муртад, кофир бўлади, деганлар. Бу ҳукмга ҳеч ким хилоф қилмаган.Намознинг фарзлигини тан олиб туриб, уни тарк қилган одам ҳақида ихтилоф қилинган. Баъзи тоифалар, бир вақт намозни бўлса ҳам дангасалик қилиб тарк қилган одам кофир бўлади, деганлар.Жумҳур уламолар эса, бундоқ одам кофир бўлиб, мусулмонлик доирасидан бутунлай чиқиб кетмайди-ю, осий ва фосиқ бўлиб икки дунёнинг уқубатига сазовор бўлади, деганлар.Намозни тарк қилган одам охиратда ҳар бир тарк қилган намози учун жазо олишига ҳамма иттифоқ қилган.Шунингдек, бу дунёда ҳам жазо олишига ҳамма иттифоқ қилган. Аммо жазонинг тури ҳақида ихтилоф қилишган. Албатта, бу ҳукмларнинг ҳаммаси, бу масалада келган далилларни атрофлича ўрганилгандан кейин айтилган. Ҳеч ким ўзича гапирмайди. Ундоқ бўлишидан Аллоҳ асрасин.Уламоларнинг бу каби ихтилоф қилишларига асосий сабаб авввалги мусулмонлар ичида намозни тарк қилувчилар бўлмаганидир. Агар бирор одам намозни тарк қилганида, Пайғамбар соллаллоҳу алайҳи васаллам ёки хулафои рошидинлар ёхуд саҳобалар унга жазо берганларида, бу турли фикрларга ўрин қолмас эди.Шунингдек, ушбу масалани муҳокама қилишган мазҳаббоши имомлар даврида ҳам бу иш бўлмаган. Фақат назарий баҳслар бўлган, холос. Бу каби баҳсларнинг келиб чиқишига сиёсий ва ҳарбий тортишувлар натижасида юзага келган ўта ашаддий оқим-хаворижлар сабаб бўлганлар. Улар ўзларининг сиёсий йўлларини маъқуллаш мақсадида, ўз йўлларига юрмаганларни ёмон отлиқ қилиш мақсадида ҳар бир амални қилмаган кофир, деган гап тарқатганлар. Шу йўл билан улар ўзларидан бошқа ҳамма мусулмонларни кофир, деб эълон қилишга, уринганлар. Ҳатто, ҳазрати Али розияллоҳу анҳуни ҳам кофир, дея жар солганлар. Мусулмонлар ичида улкан фитна чиқишига сабаб бўлганлар. Ана ўшанда жумҳур уламолар ҳам ушбу назарий баҳсда иштирок этишга, хаворижларнинг гапига раддия қилишга мажбур бўлганлар. Иймони бўлиб туриб баъзи амалларни қилмаган одам кофир эмас, осий бўлади, деганлар.Ҳар томон ўз гапини маъқуллаш учун далиллар келтира бошлаган. Бу масаладаги далилларнинг кўплари намоз ҳақида бўлгани учун тортишув ҳам кўпроқ намоз устида айланиб қолган.\nХатми Қуръонни пулга ўқиш\nТалоқни ният қилмасдан аёлини уйдан хайдаб юбориш\nНечта ҳадис ёд олгансиз?


ҲАР САТРИДА МЕҲР МУЖАССАМ Шунингдек\nГлавная / Шунингдек / ҲАР САТРИДА МЕҲР МУЖАССАМ\nҲАР САТРИДА МЕҲР МУЖАССАМ\nЎзбекистон Республикаси Конс-туциясини халқимиз ҳақли равишда бахт-саодат қомуси деб атайди. Зеро, унинг ҳар бир сатрида инсон ҳақ-ҳуқуқлари, тинч ва осойишта ҳамда фаровон ҳаёт кечириш ҳар томонлама кафолатланган.\nҲар қандай иморат мустаҳ-камлиги унинг пойдевори мустаҳ-камлигига боғлиқ. Шу маънода инсон ҳуқуқлари ва давлат суверенитети ғояларига садоқат ифода этилган Конституциямиз адолатли, инсонпарвар, демократик жамиятимизнинг ҳақиқий асоси, пойдевори, юртимиз, халқимиз истиқболининг гаровидир.\nШу боисдан ҳам айни кунларда юртдошларимиз қутлуғ сана - Конституциямизнинг 25 йиллигини зўр шоду хуррамлик билан нишонланмоқдалар.\nБуни уларнинг дил сўзларидан ҳам билиш мумкин:\nРажаббой БЕКЧАНОВ, 85 ёшли пенсионер, халқ таълими фахрийси: - Биз - кекса авлод вакиллари ҳар гал дуога қўл очганда кўплаб эзгулик-лар қаторида “тинчлик, хотиржамликдан, оғизбирликдан айирмасин” дея тилаклар билдирамиз. Асосий Қонунимиз муқаддимасида ҳам фуқаролар тинчлиги ва миллатлараро тотувликни таъминлаш асосий мақсад сифатида белгилаб қўйилган. Чунки, ҳар қандай эзгу муддаонинг, муваффақиятнинг биринчи галдаги шарти бу – тинчлик, кўнгил хотиржамлигидир.\nКекса авлод вакиллари эса унинг қадрини яхши билишади. Шахсан менинг ҳам болалигим иккинчи жаҳон уруши, ўсмирлигим урушдан кейинги қийин ва мураккаб даврларга тўғри келган. Ўша даврдаги азобу уқубатларни ўз кўзим билан кўрганман.\nШунинг учун ҳам доим бугунги осойишта замонга шукроналар айтамиз. Юрт осмони тинч, фарзанду набира-чевараларимиз иқболи яхши бўлишини яратгандан тилаймиз.\nҚолаверса, Конституциямиз яратилганда халқаро ҳуқуқий қоидалар билан бир қаторда азалий миллий қадриятларимиз, урф-одатларимиз ҳам эътиборга олингани диққатга сазовордир.\nМаълумки, кексаларни, ота-онани эъзозлаш шарқона қадрият.Конституциямизнинг 39-модда-сида ҳам худди шу нарса – ҳар ким қариганда, меҳнат лаёқатини йўқотганда, ўзгалар парваришга муҳтож бўлиб қолганда ижтимоий таъминот олиш ҳуқуқига эга эканлиги қатъий белгилаб қўйилганлиги жуда аҳамиятли ва инсонпарварликнинг амалдаги ифодасидир.\nБугунги кунда кекса авлод вакиллари, отахону онахонларга, уруш ҳамда меҳнат фахрийларига яратилаётган шарт-шароитлардан барчамиз мамнунмиз.\nҲар бир шаҳар ва туманда “Нуронийлар маскани” бунёд этилаётгани, транспортларда хизмат нархларини арзонлаштирилганлиги, ҳатто, муҳтарам Президентимиз ташаббуслари туфайли уруш фахрийларининг бепул тарзда муқаддас ҳаж зиёратига бориб келишлари учун ғамхўрлик кўрсатилаётгани барчамизга мамнунлик, фахр-ифтихор бахш этади.\nКишининг ҳаётга, яшашга бўлган иштиёқини, эртанги кунга умидини айниқса, қариганда оширадиган нарса бу – энг аввало унга кўрсатила-диган меҳр, эътибор.\nКейинги пайтда ана шу нарса амалда намоён бўляпти. Айниқса, халқ билан мулоқот ва инсон манфаатлари йили муносабати билан амалга оширилаётган чора-тадбирлар эл ободлиги, кўнгиллар шодлигига хизмат қилаётир. Муаммолар ечим топиб, кишиларнинг ҳаётдан розилиги ошмоқда. Бу эса ўз навбатида юрт равнақига, фаровонликка хизмат қилади. Тилагимиз, мамлакатимиз гуллаб-яшнайверсин, тинч-тотувлик, хотиржамлик бардавом бўлсин!\nГавҳаржон ДУРДИЕВА, Хоразм Маъмун академияси раиси ўринбосари, архитектура фанлари доктори: - Мустақиллик йилларида халқимизнинг азалий қадриятлари, номоддий мероси билан бирга моддий мероси яъни кўп асрлик меъморий обидалар ва ёдгорликларни ўрганиш, сақлашга ҳам алоҳида эътибор қаратилмоқда.\nКонституциямизнинг 49-моддасида «Фуқаролар Ўзбекистон халқининг тарихий, маънавий ва маданий меросини авайлаб-асрашга мажбурдирлар. Маданият ёдгорликлари давлат муҳо-фазасидадир» деб ёзиб қўйилган.\nҚонун асосидаги бу кафолат юртимизнинг барча жойлари, тарихий шаҳарлари, шу жумладан, Хивада амалга оширилаётган хайрли ишлар мисолида яққол намоён бўлмоқда. Муқаддас зиёратгоҳлар, тарихий обидалар таъмирланмоқда, қайта тикланмоқда. Ичон қалъада кўпгина обидалар, жумладан, Паҳлавон Маҳмуд зиёратгоҳи, шунингдек, «Нуруллабой» ёдгорликлар мажмуасида амалга оширилган таъмирлаш, ободончилик ишлари шаҳар кўркига кўрк қўшиш баробарида, туризм соҳасининг ривожига муносиб ҳисса бўлиб қўшилди.\nХоразм Маъмун академиясида ҳам бу борада илмий-амалий изланишлар олиб борилмоқда. Хоразмнинг қадимий қалъаларини архео-логик жиҳатдан ўрганиш, мавжуд архитектура ёдгорлик-ларини илмий жиҳат-дан тадқиқ этган ҳолда таъмирлаш услубларини такомиллаштиришга қаратилган чора-тадбирлар амалга оширилмоқда.\nМен ҳам шу соҳада илмий изланишларимни давом эттирмоқдаман. Академиямиз ташкил этилганлигининг 20 йиллиги арафасида «Хива меъморий ёдгорликларини сақлаш ва таъмирлаш методологиясини такомиллаштириш» мавзуида илмий ишимни муваффақиятли ҳимоя қилиб, архитектура фанлари доктори даражасига эришдим.\nМоддий ва номоддий меросимизни ўрганиш ҳамда келажак авлодларга етказиш борасида ҳамкасбларимиз билан биргаликдаги олиб борилаётган изланишлар яхши самаралар беради деб ишонаман.\nАнияз ОТАЖОНОВ, Ўзбекистон ХДП туман кенгаши раиси: - Конституциявий ҳуқуқлар асосида ташкил топган сиёсий партиялар қатори биз ва сафдошларимиз аъзо бўлган Ўзбекистон Халқ демократик партияси ҳам мамлакактимизни ижтимоий-иқтисодий ривожлантириш, ислоҳотларни амалга ошириш, қўйингки, барча соҳаларда фаоллик кўрсатмоқда.\nЯқинда, Конституциямиз қабул қилинганлигининг 25 йиллиги арафасида ЎзХДП туман кенгаши «Аёллар қаноти» томонидан туман хотин-қизлар қўмитаси билан ҳамкорликда «Ўзбе-кистон ХДПнинг энг фаол аёли» кўрик-танлови туман босқичи ўтказилди.\nТанловнинг 2-шарти «Қонунларимиз ҳаётимиз асосидир» деган мавзуда бўлди ва иштирокчилар Конституция ҳамда шу асосда қабул қилинган қонунлар бўйича билимларини ҳам намойиш этишди. 18-умумтаълим мактаби ўқитувчиси Интизор Рўзметова биринчи, 53- ва 44-мактаблар ўқитувчилари Ирода Бобожонова, Гулҳаё Ибрагимовалар 2- ва 3-ўринларни қўлга қиритдилар.\nЎзбекистон ХДП вилоят кенгаши раиси вазифасини бажарувчи Раҳимберди Юсупов, туман ҳокими ўринбосари, хотин-қизлар қўмитаси раиси Малика Исмоилова ғолибларга фахрий ёрлиқ ва эсдалик совғалари топширдилар.


Микляев "Ал-Дуҳаил"га қарши учрашув ҳақида ўз фикрини айтиб ўтди\n11 март, 2018, 13:42\nХабарингиз бор келаётган ҳафта аввалида Осиё қитъасида яшил майдонларида Чемпионлар Лигаси гуруҳ босқичи 4-тур ўйинлари ўтказилади.\nЎзбекистон чемпиони “Локомотив” бу сафар ўз уйида Қатарнинг “Ал Дуҳаил” жамоасидан реванш олишга уриниб кўради. Бугун эса мазкур учрашув олдидан бир қатор расмий тадбирлар бўлиб ўтади.\nУшбу беллашув олдидан "Локомоти" клуби бош мураббийи Андрей Микляев ўз фикрини билдириб ўтди: - Шуни таъкидлаш лозимки, эртага қизиқарли ва қийин ўйин бўлшиши кутилмоқда. Биз рақибни Қатар чемпиони бўлгани билан табриклаймиз. Ушбу жамоа техникага асосланган ўйин намоиш этади. Эртанги беллашувда гуруҳдаги вазиятни англашга ҳаракат қиламиз. Рақибимиз кучли эканлигини инобатга олиб, таркибда ротация қилишимиз мумкин. Раҳбарият томонидан бизга гуруҳдан чиқиш вазифаси қўйилган. Ундан сўнг олға интилаверамиз.\n"Ал-Дуҳайлга" қарши биринчи учрашувнинг иккинчи таймида футболчиларимиз вазиятни англашди. Аммо жамоамизга озгина омад етишмади. Эртага ғалаба қозониш учун нима қилиш керак деган саволга, шундай жавоб қайтарардим: фақат футбол ўйнаш керак! Голлар уриш ҳам лозим. "Ал-Дуҳайл" сафида яхши етакчилар бор, шу қатори жамоа сардори ҳам ажойиб таъсурот колдирди. Рақибимиз нафақат гуруҳ фаворити, шу қатори ОЧЛда совринли ўринлар учун ҳам кураша оладиган жамоадир, - деди Микляев ўйин олди матбуот анжуманида.


Xiaomi расман: «Бу смартфонни кутмай қўяверинг!» - Terabayt.Uz\n«Хитойча Apple» аввалроқ намойиш қилган иккита – Redmi Note 8 ва Redmi Note 8 Pro смартфонлари дунё бўйлаб жуда оммалашган. Компания ҳатто булардан иккинчисининг Terminator талқинини чиқариб, янада арзон сота бошлаган.\nШу билан бирга, кейинги кунларда тарқалган хабарларга кўра, Redmi Note 8 Pro (сотиб олиш) моделининг янгича – Snapdragon 730G процессорли талқинини ҳам чиқариши ҳақида хабарлар пайдо бўлган. Бироқ куни кеча уларни Xiaomi India маркетинг бўйича директори расман рад этди.\nАниқроқ қилиб айтадиган бўлсак, Gadgets360 нашрининг Snapdragon 730G чипли Redmi Note 8 Pro чиқиши ҳақидаги хабарига у «Йўқ!» дея жавоб ёзган.\nЎҚИНГ: Xiaomi кутилмаганда антиқа гаджет тақдим қилди\nЛекин барибир Xiaomi мазкур чипсет базасида телефон тайёрлаётгани аниқ. Унинг бозорга айнан қандай ном билан тақдим этилиши ҳозирча номаълум, аммо кўпчиликнинг тахминича, бу Pocophone F2 флагмани бўлади. Биз унинг «жонли» расми ҳамда Geekbench’даги текшируви натижасини эълон қилганмиз.\nXiaomi’нинг хавфли радиация нурларини тарқатмайдиган айрим смартфонларини эса 810 000 сўмдан бошланувчи нархлар эвазига Terashop.uz’дан харид қилиш мумкин.\n#Xiaomi #андроид смартфон #Xiaomi Pocophone F2 #Xiaomi Redmi Note 8 Pro


Дмитрий Медведев: Россия Ўзбекистон фуқаролари учун визалар жорий қилмайди\nРоссия Федерацияси Ўзбекистон фуқаролари учун виза режими жорий қилишни режалаштирмаяпти, миграция оқимини тартибга солиш учун бошқа турли воситалар мавжуд. Бу ҳақда Россия бош вазири Дмитрий Медведев маълум қилди.\n«Ўзбекистон билан муносабатларимиз ҳақида гапирадиган бўлсак, бизда доимо шериклик алоқалари бўлган. Бироқ, қайсидир паллада улар ривожланишдан тўхтаб, шу босқичда туриб қолди. Ҳозир Ўзбекистон президенти ва ҳукумати иқтисодий муносабатларни ривожлантиришга киришди. Биз бундан жуда хурсандмиз», - деди Медведев Ўзбекистонга ташрифи якунлари бўйича «Россия 1» телеканалининг «Вести в субботу» дастурига берган интервьюсида.\nЎзбекистон фуқаролари учун Россия визалар жорий этадими, деган саволга у салбий жавоб берди.\n«Албатта, йўқ. Биз ҳозир ҳам дўстлармиз, ҳамкорлармиз. Ҳақиқатдан ҳам, иқтисодиётларимиз стратегик жиҳатдан бир-бирига боғланган ва сўнгги йилларда алоқаларга жуда кучли туртки берилди, янги инвестиция лойиҳалари пайдо бўлди», - деди бош вазир. У, хусусан, Ўзбекистонда АЭС қурилиши шундай лойиҳалардан бирини эканини таъкидлаб ўтди.\nМедведевнинг сўзларига кўра, визасиз режимни сақлаб қолган ҳолда, миграция оқимларини тартибга солувчи бошқа турли воситалар мавжуд, дея хабар қилди Кун.уз.\n«Бунинг учун турли хил воситалар мавжуд, жумладан ташкилий танлаб олиш. Бунда шундай муносабатлар тартибга солинади. Бошқалари ҳам бор... Нима бўлган тақдирда ҳам, бу тартибга солинади», - деди ҳукумат раҳбари.\nВладимир Жириновский Ўзбекистонга келади


Футболни санъат даражасига айлантираётганлар! Ҳаммаси АПЛдаги "афсунгарлар" ҳақида\n19 май, 2020, 23:09\nТеглар:Англия | Кевин Де Брюйне | Роберто Фирмино\nПремьер-лигада шундай ижодкорлар борки, уларнинг ўйинлари ҳавас қилса арзигулик.\nКоронавирус пандемияси туфайли аксарият лигалар қаторида танаффусга йўл олган Англия премьер-лигасида мавсумни 19 июндан бошлаб давом эттиришга рухсат берилган бўлса-да, чемпионат якунига етказиладими ёки йўқми, бу масала ҳамон сўроқ остида қолмоқда.\nАлбатта, бу нафақат Англиядаги, балки бутун дунёдаги ишқибозларни хафа қилмасдан қолмайди. Ҳозирча янги ўйинлар ва натижалар ҳақида янгиликларга эга эмас эканмиз, демак, бир қатор масалаларни кўриб чиқиш учун жуда қулай вазият.\nБугун биз сизларга АПЛнинг жорий мавсумдаги энг ижодкор ўйинчиларини таништириб ўтамиз. Рейтинг футболчилар томонидан амалга оширилган хавфли узатмалар, статистика билан шуғулланадиганларнинг тили билан айтганда, ҳужумларга ижодий йўналиш берадиган пасларга асосланган ҳолда тузилган. Буни яна «ақлли паслар» («smart passes»), деб ҳам аташади.\n10. Фелипе АНДЕРСОН – 40 та хавфли узатма\nМавсумдаги ўйинлари: 22\nҲозирча «Вест Хэм» клуби жорий мавсумнинг энг омадсизларидан бири бўлиб турибди. Яхшигина молиявий базага эга жамоа мусобақа жадвалининг қуйи поғоналарида ўралашиб юрибди ва фақатгина қўшимча кўрсаткичлар эвазигагина хавфли худудда эмас. Бироқ клуб сафида ўйинига кўп нарсалар боғлиқ бўлган футболчи бор – бу бразилиялик 26 ёшли Фелипе Андерсон.\nҲа, у ўтган мавсумдагидек тез-тез гол киритмаяпти, бироқ жанубий америкалик легионер аъло даражадаги аниқ пасларни узатиш қобилиятини йўқотмаган. Андерсон жорий мавсум 22 учрашувда ҳисобига 40 та хавфли пас ёзиб қўйган. Демак, Фелипе ҳар бир ўйинда рақиблар дарвозасига хавф туғдириши мумкин бўлган ўртача ҳисобда 2 та узатмани амалга оширмоқда. Фақат шу ҳужумни самарали якунлаш масаласида «Вест Хэм»да жиддий муаммолар бор – жамоа хавфли вазиятларни киритаётган голларидан кўра анча кўп яратмоқда.\n9. Раҳим СТЕРЛИНГ – 45 та хавфли узатма\nКлуби: «Манчестер Сити»\nМавсумдаги ўйинлари: 24\nРаҳим Стерлинг айни пайтда фаолиятининг энг юқори чўққисида бўлиб турибди. Бу эса футболчининг самарали ҳаракатлари сони ва унинг трансфер қийматида ҳам акс этмоқда. «Transfermarkt» портали талқинига кўра, Раҳимнинг трансфер қиймати биргина жорий мавсумнинг ўзида 140 миллион евродан 160 миллион еврогача ошган.\nСтерлинг – нафақат эпизодларни мустақил равишда ҳал қила оладиган, балки жамоасининг кескин ҳужумларини ташкил этишга ва бошқа ўйинчилар учун голли вазиятлар пайдо бўлишига ҳисса қўшадиган футболчидир. «Реал»нинг англиялик ижрочи учун аллақачон курашни бошлаб юборгани ҳам тасодиф эмас, мадридликлар Стерлингнинг қай даражадаги ижрочи эканлигини яхши тушунишади. Аммо холисона айтганда, Раҳимнинг ватани Англияни тарк этиши учун ҳеч қандай сабаб йўқ. Чунки «шаҳарликлар» сафида футболчининг фаолияти ҳавас қиларли даражада чиқмоқда.\n8. Уилфрид ЗАА – 46 та хавфли узатма\nКлуби: «Кристал Пэлас»\nМавсумдаги ўйинлари: 29\n«Бургутлар»нинг ҳужумкор ҳаракатлари бир неча мавсумдан бери Уилфрид Заанинг ўйинига асосланган. Бу қанот ҳужумчиси, аввало ўзининг тезлиги ва техникаси билан барчада ёрқин таассурот қолдирмоқда. Аммо бу ивуарлик ўйинчининг асосий кучли томонлари эмас. Муҳими, Заа футболни, майдондаги ролини яхши тушунади, шунингдек, у шериклари билан мукаммал тарзда биргаликда ҳаракат қилишни жуда яхши билади.\nЎтган мавсумга солиштирганда Уилфриднинг ҳисобида киритилган голлар сони озроқ, бироқ эндиликда у кўпроқ жамоадошларига ишлашга уринмоқда ва шунинг эвазига АПЛда энг кўп «ақлли пас» оширган ўйинчилар рейтингидан жой олди. Кўриниб турибдики, 27 ёшли Заа нисбатан кучлироқ клубга кўчиб ўтиш учун тўлиқ етилди ва бу сафар «Манчестер Юнайтед» билан боғлиқ аввалги хатосини қайтармасликка тайёр.\nЭслатиб ўтамиз, африкалик легионер бир пайтлар «Олд Траффорд» ўзига берилган имкониятлардан тўлиқ фойдалана олмаган эди.\n7. Юри ТИЛЕМАНС – 50 та хавфли узатма\nМавсумдаги ўйинлари: 28\nБельгиялик ярим ҳимоячи эндигина 22 ёшда, лекин Тилеманс ҳақида анча олдин, яъни, «Андерлехт» сафида ўйнаб юрган кезларида эшитган тажрибали футбол ишқибозлари воқеаларнинг бундай ривожига ишонмасликлари мумкин. Ўшанда Юри ҳақида келажакнинг энг ёрқин ўйинчиларидан бири сифатида гапиришганди, бироқ «Монако» трансфери Тилемансга сифат жиҳатидан янги даражага чиқиш имконини бермади. Гарчи бельгиялик ижрочи кньязлик жамоасида иккита яхши мавсумни ўтказган бўлса ҳам. Муҳими, Тилеманс Францияни вақтида тарк этди ва нисбатан рақобатбардош ҳамда жўшқин лигага кўчиб ўтди.\nАПЛда назардан четда қолмаслик учун хоҳлайсанми-йўқми, кучайишингга тўғри келади. Ҳозирда «Лестер» сафида Тилеманснинг ишлари жуда яхши кечмоқда – у асосий таркибнинг барқарор ўйинчиси, доимий равишда рақиб ҳимоячиларини чалғитган ҳолда тез-тез шерикларини ўткир ва ностандарт паслар билан таъминлаб турибди.\n6. Роберто ФИРМИНО – 51 та хавфли узатма\nРоберто Фирмино – кўнглига эҳтимол биргина Юрген Клопп йўл топа оладиган жуда ҳам ўзига хос ҳужумчидир. Бразилиялик футболчи шартли равишда Жозе Моуриньо ёки Хосеп Гвардиола қўл остида ўйнаб кета олмаган бўларди. Чунки бу мутахассислар қўл остидаги ҳужумчилардан Фирмино ўзини сувдаги балиқдай ҳис қиладиган ўйиндан мутлақо фарқли равишда бошқача ўйинни талаб қиладилар. Роберто топ-даражадаги тўпурар бўлмаса-да, вазиятлар яратишда жамоа учун фавқулодда жуда фойдали. У тўпни қанот ҳужумчилари ва ярим ҳимоячилар билан ўйнашга кўникиб қолган ва бу уларга бўш ҳудудларга ёриб киришга ҳамда ҳужумларни мустақил равишда якунлашларига имкон беради. Айнан Фирминонинг рейтингимизда ягона классик марказий ҳужумчи эканлиги ажабланарли эмас. Зеро, бу ерда бошқаси бўлиши мумкинмиди?\n5. Эмилиано БУЭНДИЯ – 52 та хавфли узатма\nЭҳтимол, айримлар келиб чиқиши испанларга бориб тақаладиган аргентиналик 23 ёшли бу футболчининг исмини биринчи бор эшитаётгандир. Аммо «Норвич» ишқибозлари учун Эмилиано Буэндия ёқимтойлардан ва ҳужумдаги асосий умидлардан биридир. Жорий мавсум Буэндиянинг ўзи АПЛ доирасида ҳали бирорта ҳам гол урмади, аммо шерикларига 7 марта ассистентлик вазифасини ўтаб берди.\nЭмилианонинг жарима майдони ичидаги ҳар иккинчи ёки учинчи паси – бу кичик санъат асари. Мавсум бошланганидан бери унинг трансфер қиймати икки баробардан зиёдроққа ошганига (8 миллион евродан 18 миллион еврогача) ажабланиш керак эмас, аммо бу ҳали охирги нуқта ҳам эмас. Агар Буэндия майдонда тўп билан мана шундай сифатли ва самарали муомала қилишда давом эса унинг трансфер нархи яна бир неча баробарга ошиб кетиши ҳеч гап эмас.\n4. Муҳаммад САЛОҲ – 52 та хавфли узатма\nМавсумдаги ўйинлари: 26\nМисрлик 27 ёшли футболчи мана икки мавсумдирки АПЛда самарадорлик бобида маълум пасайишни намойиш этмоқда. Бироқ 2017/18 мавсумда 36 учрашувда ҳисобига 32 та гол ёзиб қўйган ҳолда фантастик даражада ўйин кўрсатганини ҳам унутмаслик керак. Шу билан бир вақтда Салоҳ «Ливерпуль»нинг ҳужумларида ақлбовар қилмас даражада фойдали ўйинчи бўлиб қолмоқда. Чунки «Қизиллар»нинг у ёки бу учрашувда ўзларини қандай кўрсатишлари аксарият ҳолларда Муҳаммаднинг ўйин даражасига боғлиқ.\nХусусан, Салоҳ жамоанинг бошқа қанот ҳужумчиси Садио Манедан кўра кўпроқ хавфли узатмаларни амалга оширган (52 га 39). Зеро, ассистентлик айнан Садиода 1 тага кўпроқ... Бироқ Виктор Прокопенко айтганидек, футболда мантиқ излашнинг кераги йўқ.\n3. Жеймс МЭДДИСОН – 59 та хавфли узатма\n2018 йилнинг ёзидан бери «Лестер» шарафини ҳимоя қилиб келаётган 23 ёшли футболчи айни пайтда Англия трансфер бозоридаги энг харидоргир ўйинчилардан бири бўлиб турибди. «Ковентри» клуби тарбияланувчиси учун АПЛнинг барча етакчилари курашишга тайёр туришибди. Эътиборлиси, бу курашга кўҳна қитъадаги бошқа айрим топ-клублар ҳам қўшилишга қарши эмаслар.\nҲаммаси Мэддисоннинг ҳақиқатан жуда яхши ижрочи эканлиги сабабли – у биринчилик доирасида ўтказган 28 ўйинида ҳисобига 6 та гол ва 3 та ассистентлик ёзиб қўйишга улгурди. Бироқ бу Жеймснинг «Лестер» ҳужумларини ташкил этишда ижро этаётган ролини тўлиқ баҳолашга имкон бермайди.\nМиш-мишларга қараганда, ёзги трансфер чоғида Мэддисонни «Манчестер Юнайтед» клуби таркибга қўйиб олишга уриниб кўради. Агар мазкур келишув амалга ошса, «Қизил иблислар» жамоаси майдон марказида Мэддисон, Погба ва Бруну Фернандеш тимсолида фантастик учликка эга бўлиши мумкин.\n2. Давид СИЛЬВА – 61 та хавфли узатма\nМавсумдаги ўйинлари: 19\nИспаниялик космик ўйинчи аллақачон 34 ёшни қаршилаб қўйди, бироқ у тўп билан ишлашда ва аъло даражадаги пасларни оширишда ҳамон фантастик савияда қолмоқда. «Мерлин» (футболчининг лақаби) жорий мавсум АПЛ доирасидаги учрашувларда тез-тез кўриниш бермаяпти ва ҳозирча фақат 19 ўйинда иштирок этди. Бироқ Сильвага рейтингимизнинг фахрли 2-ўрнини эгаллаш учун шунинг ўзи ҳам кифоя қилди!\nАгар Давид ҳозиргача ўтказилган 28 учрашувнинг барчасида иштирок этганида, унинг қандай кўрсаткичларни қайд этганини тасаввур қилиш ҳам қийин. Бундан ҳам ачинарлиси шуки, Давид Сильва учун жорий мавсум охиргиси саналади – чунки испаниялик ярим ҳимоячи мавсум якунига етганидан сўнг «шаҳарликлар» сафини тарк этади.\n1. Кевин ДЕ БРЮЙНЕ – 96 та хавфли узатма\nЭҳтимол, ижодкорлик ва футболни тушуниш борасидаги истеъдод томондан Кевин Де Брюйнени ҳозирги АПЛда фақатгина юқорида тилга олиниб ўтилган Давид Сильва билан таққослаш мумкин бўлса керак. Салоҳ, Мэддисон, Заа, Тилеманс ва бошқа кучли ўйинчилардан фарқли равишда Де Брюйне умуман бошқа типдаги футболчи. Гоҳида сониялар ичида мумкин бўлган барча вариантларни ҳисоблаб чиққан ҳолда аниқ эпизод учун энг оптимал вариантларни танлайдиган бельгиялик иқтидорнинг миясида энг сўнгги процессор ўрнатилгандек таассурот уйғотади.\nЖорий мавсум Кевин сўзсиз АПЛнинг энг яхши ассистенти ва хавфли узатмалар сони бўйича турнирда етакчилик қилмоқда. Европада хавфли узатмалар борасида Де Брюйнега рақобатчилик қилишга биргина «бутса кийган ўзга сайёралик» - Лионель Мессининг кучи етмоқда холос. Айни пайтда аргентиналик юлдузнинг ҳисобида 109 та (Ла Лига доирасида) «ақлли пас» бор.\nАнглия - Бельгия, Италия - Польша: Асосий таркиблар маълум\nКевин де Брюйне тенгсиз! (ФОТО)


«Қонли гуллар водийси: Мадаминбек» романи муаллифи...\n25.08.2018 16:08 3 1274\nБахтиёр Расулов (Бахтиёр Абдуғафур) 1980 йили Наманган вилоятининг Уйчи тумани Ёрқўрғон қишлоғида туғилган. Биология фанлари номзоди, катта илмий ходим. Айни пайтда Ўзбекистон Фанлар академияси Генетика ва ўсимликлар экспериментал биологияси институти микроорганизмлар биотехнологияси лабораторияси мудири вазифасида ишлаяпти.\nБ.Расулов жуда кўплаб илмий ишлар, тадқиқотлар муаллифи, халқаро лойиҳалар фаол қатнашчиси. Хитой, Япония, Швейцария каби мамлакатларга маъруза ўқишга чақирилган.\nУ 100 га яқин илмий, илмий-оммабоп мақолалар эълон қилган, 1 та патент муаллифи.\nЭнди Бахтиёр Расулов фаолиятининг иккинчи — биринчисидан ўтса-ўтадиган, асло қолишмайдиган саҳифасини очамиз: бадиий ижод.\nШу кунгача «Қонли гуллар водийси: Мадаминбек», «Султон Жалолиддин Мангуберди», «Узбечка» тарихий романлари, болалар ва ўсмирлар учун «Оламлар кураши. Маликанинг машъум битиги» эртак-қиссаси, «Алкимёгарлар жанги», «Олтинчи йўлак», «Қуёш Мағрибга ботади» қиссалари эълон қилинган. «Шарқ юлдузи»да босилган «Кибр минораси» асари 2015 йилнинг энг яхши қиссаси дея эътироф этилди. Даврий нашрлар, жумладан «Шарқ юлдузи», «Ёшлик» журналлари, «Китоб дунёси», «Сўғдиёна», «Бекажон», «Даракчи» каби газеталарда насрий асарлари бериб борилмоқда.\n— Роман ёзилиш тарихи қандай бўлган?\n— Романни ёзишдан аввал унинг тахминий сюжети, кўриниши, бўй-басти бор эди. Уни қандай бадиийлаштириш, рамзий воқеалар ҳаммаси миямда айланарди. Жумладан, мен айтмоқчи бўлган асосий ғояни кимга юклаш, уни тарихий воқеалар асосида бериш хаёлимда ўз-ўзидан ривожланарди. Кўз ўнгимда қўрбошилар гавдаланар, бир-бирлари билан суҳбатлашишарди, жанг саҳналари ўтарди. Шу тариқа, Абдулла Қодирий домла айтганларидек, «ҳавасимда жасоратландим». 2003 йил январида асарнинг дастлабли бобларини қоғозга тушира бошладим. Қўқондаги «Дахмаи Шоҳон» қабристони. Ундаги янги қабр. Романнинг бош қаҳрамонларидан бири Мақсудбек Иброҳимбек ўғлининг отаси қабри пойида кўз ёшлари. Қўқондаги қирғин, хунрезлик. Яқинда мадрасани тамомлаб, отасининг пахта заводини қуриш орзусида юрган шоиртабиат йигитнинг қўлига қурол олиши ва Фарғонанинг энг йирик қўрбошиси Муҳаммад Аминбек Аҳмадбек ўғли — Мадаминбекнинг хизматига кириши ёзилди. У ёғи энди тарихий манбалар асосида ёзиш давом эттирилди.\nАслида, юрт ва миллат қайғусида майдонга чиққан мард бек боболар ҳақида сўз айтаётганда доимо бир нарса истиҳолада ушлаб турарди: уларнинг тарихини, кечмишини, орзу-армонларини тўғри етказиб бера олармиканман? Шунча вақт ёмонотлиқ қилинган асл фидойиларни, миллат жонкуярларининг сиймосини холис ёрита оламанми-йўқми? Буни қанчалик уддаладим, ҳурматли ўқувчиларнинг ҳукмига ҳавола.\n— Роман бош қаҳрамони, Фарғона қўрбошиларининг сардори Мадаминбекнинг бошқа буюк аждодларимизга ўхшаш томонлари борми?\n— Тарихимиз буюк аждодларга тўла. Жаҳон тарихидаги сиймолардан кўп жиҳатларидан фарқ қилишади. Масалан, Амир Темур бобомиз нафақат моҳир саркарда, балки дин ҳимоячиси, илм-фан ва маданият ҳомийси сифатида майдонга чиқади. Буюк Бобурийлар салтанатини тузган Заҳириддин Муҳаммад Бобур жасур жангчи, зукко қўмондон ва айни вақтда, нозиктаъб шоир бўлган. Мен тарихини ёзишган бел боғлаган Мадаминбек эса, истиқлол курашчиси бўлиш билан бир қаторда, ҳассос шеър мухлиси ва ҳофизи Қуръон бўлган. Вақти келганда жангларда аёвсиз курашган, душманга нисбатан муросасиз бўлган, вақти келганда Фузулийнинг девонини варақлаган, қўрғондаги хос ҳужрасига чекиниб Қуръон тиловат қилган. У ҳақда халқ орасида шеърлар тўқилган. Шулардан бирини эътиборингизга ҳавола қилсам:\nАсарда яна шундай эпизод бор. Матнини келтираман:\n«...Амирлашкарнинг ҳамон машварат хонасидан чиқмаётганидан хавотирланган Мақсудбек эшикнинг ёнига келиб, аста очди-ю чироқ қаршисида чуқур хаёлга ботган, қошлари уюлиб, ўртасида тугунчак ҳосил бўлган Мадаминбекни кўрди. У Мақсудбекнинг қараб турганини сезмади. Сезадиган аҳволда ҳам эмасди. Мақсудбекнинг ёдига Мадрасайи Мирда толиби илмлигида хатм қилган «Тарихи Алимқули амирилашкар»даги воқеа тушди. Хоннинг оталиғи Алимқули амирлашкар уч кеча-ю уч кундуз Тошканд ўрдасидаги хонасидан чиқмай, Кошғарга кимни ноиб қилиб тайинлаш масаласида бош қотиради. Чироқ қаршисида ўйга чўмган Мадаминбекнинг сиймосида у Алимқули амирлашкарнинг қисматини ўқигандек бўлди. «Миллат юки елкасига тушган саркардаларнинг қисмати ҳам ўхшаш экан!» — туйқус кўнглидан ўй ўтди. У Мадаминбекка ҳалақит бермаслик учун эшикни аста ёпди. Амирлашкарни хаёллари билан яна ёлғиз қолдирди...»\nРоманда ёзилганидек, миллат юки елкасига тушган саркардаларнинг қисмати ҳам ўхшаш, ҳайратланарлиси, ўша аждодларимизнинг қисматига Мадаминбек ҳам шерик бўлганини кўришимиз мумкин.\n— Тарихий асарларни ёзиш машаққатли иш. Тарихий манбаларни ўрганиш, уларни ягона тизимга солиш оғир кечмаганми?\n— Тўғри, тарихий мавзуда ёзиш осон эмас. Эмин-эркин ёза олмайсиз, маълум тарихий ҳақиқат асосида воқеаларни тасвирлайсиз. Миллий-истиқлолчилик ҳаракати нисбатан яқин тарих. Биргина большевиклар ва шўро ҳукуматига қарши кураш 1917-1938 йилларни ўз ичига олади. Бу даврни тадқиқ этган жуда кўплаб академик нашрлар — монографиялар, китоблар, тўпламлар, мемуарлар эълон қилинди. Архивларга ўша давр ҳужжатлари киритилди. Мавзуни ёритилиш нуқтайи-назаридан бу нашрларни иккига бўлсак бўлади: собиқ шўро ва мустақиллик даври адабиётлари. Шунингдек, ҳорижга чиқиб кетган ватандошларимизнинг ҳам асарлари бўлган. Айнан улар ва мустақиллик даврида эълон қилинган адабиётларни холис десак бўлади. Сабаби, шўро тарихчилиги қоралаган бу ҳаракат ва унинг қаҳрамонлари айнан мустақиллик даврида оқланди. Имкон қадар барча манбаларни, архив ҳужжатларини ўрганишга ҳаракат қилдим. Улар асосида истиқлолчилик курашининг асосий қаҳрамонлари ва жараёнларини ўзимда тиклашга уриндим. Романнинг узоқ муддат ёзилиши сабаби ҳам шунда. Манбаларни ўрганиш ва таҳлил қилиш анча вақт олган. Одатда тарихий асарлар шундай ёзилади. Жанг бўлган жойларни бориб кўрдим, тарихий жойларни ўргандим.\n— Бу изланишларда барибир кимдандир ёрдам сўрагансиз, маслаҳатлашгансиз. Шу ҳақда ҳам тўхталиб ўтсангиз.\n— Албатта, тарихчиларнинг ёрдами катта бўлган! Жумладан, ЎзР ФА Тарих институти профессори Қаҳрамон Ражабов, Андижон давлат университети профессори Рустамбек Шамсутдиновларнинг маслаҳатларини олдим. Мен роман ёзилишида Қаҳрамон Ражабовнинг катта ёрдамини алоҳида эътироф этишим керак. Қаҳрамон ака асар қўлёзмасини қайта-қайта ўқиб чиқдилар, маслаҳатлар бердилар. Шунингдек, Алишер Навоий номидаги адабиёт музейи катта илмий ходими Отабек Жўрабоев қўлёзмани ўқиб, таҳрир масалаларида ёрдамларини аямадилар. Фурсатдан фойдаланиб, бу инсонларга ўз миннатдорчилигимни билдирмоқчиман.\n— Ўзаро суҳбатларда роман анча йиллар босилмаганини айтиб ўтган эдингиз. Нега бундай бўлди?\n— Романни 2003-2009 йилларда ёздим. 2009 йилда роман қўлёзмасини бир неча давлат ва ҳусусий нашриётларга олиб бордим. Ҳеч қайси нашриёт босмади. Давлат нашриётидагилар очиғини айтишди: «Мавзу қалтис, мумкин эмас!..» Ҳайрон бўлардим, нимаси қалтис бўлиши мумкин?! Истиқлол учун курашган бек йигитлар ҳақида бўлса, бу дориломон кунларга халқимиз осонлик билан етиб келмаган бўлса! Ўша нашриёт муҳаррирлари менсимай гаплашганини ҳалиям эслайман. Хусусий нашриётлар нашрнинг пулини тўласам чиқариб берамиз, дейишганди. Ўша кезлари романни чиқара олмаслигимга ишонгандим. Ноширларнинг ўз режаси бор, менда эса пул йўқ. Бундан ташқари, тирикчилик, рўзғор деган гаплар бор. Орада Исроилда Бен Гурион университетида микробиология ихтисослиги бўйича магистратурада ўқидим, 2012 йилдан Хитой Халқ Республикаси Фанлар Академиясининг физика-кимё институтида нанобиотехнология бўйича илмий ишлар қилдим. Орада номзодлик диссертациясини ёқладим. Барибир кўнглимнинг бир четида романни нашр қилиш истаги чўғ бўлиб турар, тинчлик бермасди.\n2015 йилда роман қўлёзмасини Ўзбекистон Ёзувчилари уюшмаси Наср кенгашига топширдим. Кенгаш раиси Абдуқаюм Йўлдошев асарни мақтаб, нашр учун тавсия бердилар. Қўлёзма ва тавсия хатини бир давлат нашриётига топширдим. Бу ерда ҳам пайсалга солинаверди. «Академнашр» нашриёти раҳбари Санжар Назар аканинг ёрдамида 2018 йил бошида, ёзилганидан салкам ўн йил ўтиб роман дунё юзини кўрди.\n— Яна бир тарихий асарингиз «Султон Жалолиддин Мангуберди» романи «Шарқ юлдузи» журналида нашр этилмоқда. Бу ҳақда ҳам тўхталиб ўтсангиз.\n— Мадаминбек ҳақидаги романимни якунлаганимдан сўнг ануштегин Хоразмшоҳлар хонадонининг буюк вакили, мард аждодимиз султон Жалолиддин Мангуберди ҳақида асар ёзишга киришдим (2009 йил). Ўтган йили романнинг биринчи китобини тугатдим ва шу йилнинг бошидан «Шарқ юлдузи» журналида эълон қилина бошланди. Насиб қилса, тез орада китоби ҳам нашр этилади.\n— Мазмунли суҳбатингиз учун катта раҳмат...\n— Фурсатдан фойдаланиб, сизга ва «Xabar» ижодкорларига миннатдорлигимни билдираман. Ишларингизда омад, ютуқ ва муваффақиятлар тилайман.\nШуҳрат Сатторов суҳбатлашди\nинтервю «Қонли гуллар водийси: Мадаминбек Бахтиёр Абдуғафур


КЎЗЛАР ҚАТТИҚ ТОЛИҚСА\n— Иш фаолиятим ҳисоб-китоб ишлари билан боғлиқ. Эҳтимол шунгадир, кўзларим тез толиқади. Кечга бориб, узоқни хира кўра бошлаяпман. Ҳамкасбларимдан кўз учун машқлар ҳақида эшитгандим, аммо уларнинг қай бири ишончли эканини билмайман. Сиз нимани маслаҳат берасиз? Ҳақиқатан ҳам фойда берадиган машғулотлар борми?\nНаргиза Икромова, Тошкент шаҳри\nСаволга шифокор-окулист Нодира РАСУЛОВА жавоб беради:\n–Танангизни бўш қўйинг. Кўзларингизни юминг. Бир-икки дақиқа шу ҳолатда ўтиринг. Энди кўзларни юмганча, фақат кўз олмасини ҳаракатга келтириб, саккиз шаклини ҳосил қилинг. Машқни 10 марта бажаринг\n–Дераза ёнига келинг-да, ойнада кичик нуқтани топинг. Диққатни жамлаб, ана шу нуқтага қаранг. Сўнг нигоҳингизни деразадан ташқарига йўналтиринг. Масофа ўзгариши кўздаги зўриқишни енгиллаштиради\n–Қўлингизга ручка, қалам ёки фломастер олинг. Нигоҳингизни ручка учига қаратинг. Ручка учидан кўзни узмасдан уни ўзингиздан узоқлаштиринг. Кейин бурунга яқинлаштиринг. Машқ давомида кўзингиз фақат ручка учида бўлсин. Машқни 5-7 марта такрорланг.\n–Чуқур нафас олинг-да, кўзларни қаттиқ юминг. Хаёлан кўз қовоқларидаги зўриқишни юз мушаклари, чакка, бош ва бўйинга тарқалаётганини тасаввур қилинг. Ўпкани бўшатиб, тезда кўзларингизни очинг, худди бирор нимадан ҳайратланаётгандек. Машқни 5 марта такрорлайсиз.\n–Бошни қимирлатмай, кўзларингизни бир-бири билан учраштиринг. Кўп эмас, бир неча сонияга. Сўнгра нигоҳингизни чап кўз бурчагига олиб боринг. 2-3 сония чап бурчакни томоша қилиб, аста-секинлик билан ўнг кўз бурчагига қаранг. Навбат билан нигоҳингизни чап кўзнинг юқори бурчагига олиб боринг. Машқни ўнг кўзнинг юқори бурчагига қараш билан давом эттиринг. Бир марта бажаргач, 2-3 дақиқа кўзга дам бериб, сўнг машқни яна бир карра амалга оширинг.\n–Тасаввур қилинг, хонада капалак учиб юрибди. Нигоҳингиз билан уни тутишга уриниб кўринг. Кўзларни тепа-паст, чап ва ўнгга ҳаракатлантиринг. Яна бир усул, хаёлан катта соатни тасаввур қилинг. Нигоҳингиз соат стрелкаси ортидан «юриши» керак. Машқни тугатгач, кўзларни тез-тез бир неча марта юмиб-очинг.


Халқаро хотин-қизлар байрами арафасида мамлакатимиз Президенти фармонига асосан юртимизнинг энг иқтидорли қизларидан бир гуруҳи Зулфия номидаги Давлат мукофоти билан тақдирланди.\nУшбу нуфузли мукофот билан тақдирланганлар орасида вилоятимизнинг икки нафар иқтидорли қизлари - Нигора Абдумўминова ва Зулфира Нўъмонова ҳам бор.\nЎқишда ва жамоат ишларида фаол Андижон машинасозлик институтининг 4-босқич талабаси Нигора Абдумўминова ўзи таҳсил олаётган соҳанинг етук мутахассиси бўлишга интилиши, қолаверса, ташаббускор, тадқиқотчи, ёш олимлар уюшмаси етакчиси, қатор лойиҳалар раҳбари сифатида кенг жамоатчиликнинг эътибор ва эътироф\nТошкент давлат ўзбек тили ва адабиёти университетининг 4-босқич талабаси Зулфира Нўъмонова бадиий ижод йўналишида юқори натижаларга эришаётган андижоннинг иқтидорли, ижодкор ёшлардан бири. У вилоят, республика миқёсидаги кўплаб танловларда ғолиб чиққан. Ижодида юртга муҳаббат, миллий қадриятларимизни улуғлаш, меҳр-оқибат туйғуларини тасвирлаш етакчи ўрин тутади.\nИқтидорли қизларимизни юксак мукофот билан муборакбод этамиз!


Россия компаниялари Ўзбекистонда автомобил йиғишни йўлга қўйиши мумкин - 20.04.2021, Sputnik Ўзбекистон\nРоссия компаниялари Ўзбекистонда автомобиллар йиғиш йўлга қўйиш масаласини ўрганмоқда. 20.04.2021, Sputnik Ўзбекистон\nТОШКЕНТ, 20 апр — Sputnik. Россия компаниялари Ўзбекистонда автомобиллар йиғиш йўлга қўйиш масаласини ўрганмоқда. Бу ҳақда "Российская газета" Россия экспорт маркази (РЭМ) маълумотларига асосланиб хабар қилди."Сўнгги бир неча йил ичида Ўзбекистон бозори жадал ўсиб бормоқда. Россия ишлаб чиқарувчилар, шу жумладан локализация қилинган глобал брендларининг сотиш ҳажмини оширишга муваффақ бўлишди", - деб тушунтиришди РЭМда.Россия Федерацияси компаниялари Ўзбекистонда автомобилларни йиғишни ташкил этиш бўйича иш олиб бораётганлигини таъкидладилар.Статистик маълумотларига кўра, ўтган йили Ўзбекистон Россия автомобилларини импорт қилиш бўйича 3-ўринни эгаллади. РФ автомобил заводлари республикага 5078 дона автомобил етказиб берилди.\nроссия, автомобил, ўзбекистон\n20:10 20.04.2021 (янгиланди: 22:53 20.04.2021)\nРоссия компаниялари Ўзбекистонда автомобиллар йиғиш йўлга қўйиш масаласини ўрганмоқда.\nТОШКЕНТ, 20 апр — Sputnik. Россия компаниялари Ўзбекистонда автомобиллар йиғиш йўлга қўйиш масаласини ўрганмоқда. Бу ҳақда "Российская газета" Россия экспорт маркази (РЭМ) маълумотларига асосланиб хабар қилди.\n"Сўнгги бир неча йил ичида Ўзбекистон бозори жадал ўсиб бормоқда. Россия ишлаб чиқарувчилар, шу жумладан локализация қилинган глобал брендларининг сотиш ҳажмини оширишга муваффақ бўлишди", - деб тушунтиришди РЭМда.\nЎзбекистонда Kia автомобилларини сотиш бошланди\n26 Март, 18:29\nРоссия Федерацияси компаниялари Ўзбекистонда автомобилларни йиғишни ташкил этиш бўйича иш олиб бораётганлигини таъкидладилар.\nСтатистик маълумотларига кўра, ўтган йили Ўзбекистон Россия автомобилларини импорт қилиш бўйича 3-ўринни эгаллади. РФ автомобил заводлари республикага 5078 дона автомобил етказиб берилди.


Мақола кўрилди: 47\nСамарқанд вилояти соғлиқни сақлаш бошқармаси Самарқанд вилоят болалар махсуслашган сиҳатгоҳи 3-бўлимида даволанаётган болажонлар ҳолидан хабар олиш учун Самарқанд тумани бош имом хатиби Б.Шарипов ушбу масканда бўлди. Болалар билан яқиндан суҳбатлашиб, уларни муборак Рамазон ойи билан қутлади. Келгусида етук инсонлар бўлиб вояга етишлари, халқимиз ва динимизга манфаатли кишилардан бўлишларини Аллоҳ таолодан сўраб дуо қилдилар. Шундан сўнг туман бош имом хатиблиги, “Вақф” хайрия жамоат фондининг Самарқанд вилоят филиали ҳамда ҳомийлар кўмагида ушбу масканда даволанаётган болалар учун ширинликлар ва мевалар эҳсон қилинди. Неча минг йиллардан буён инсонларга тўғри йўлни кўрсатиб келаётган, уларнинг билимли тарбияли, касб-ҳунарли ва албатта бахтли бўлишининг омили – бу китобга дўст бўлиш ва китоб ўқишни канда қилмасликдир. Ана шу мақсадлар учун болажонларга маърифий, диний ва бадиий китоблар ҳам совға қилинди.


Андрей Микляев "рельс"дан чиқиб кетган "Локомотив" бошқарувида - Zamin.uz\nАндрей Микляев "рельс"дан чиқиб кетган "Локомотив" бошқарувида\nБиринчи даврани муваффақиятсиз ўтказган клублар орасида “Локомотив”нинг ҳам борлиги бироз ажабланарли туюлар экан. Негадир темирйўлчилар ўз имконияти даражасидан анча паст ўйин кўрсатишди. Бунга қатор омиллар сабаб бўлгани ҳам ҳақиқат.\nАввало таркибни қатор етакчи ўйинчилар тарк этди. Қолаверса, мавсумга тайёргарлик борасида ҳам камчиликларга йўл қўйилганлиги кўриниб қолди. Оқибатда Андрей Фёдоров бош мураббийликдан истеъфога чиқарилди. Биринчи давранинг охирги иккита турида эса вақтинчалик бош мураббий сифатида Дилшод Нуралиев ишлади. Бироқ “Пахтакор” ва “Насаф”га қарши ўйинларда “Локо” чинакамига нокаутга учради. Таъбир жоиз бўлса, темирйўлчилар рельсдан чиқиб кетди, дея ифодаласак ҳам ҳақиқатга яқинроқ бўларди.\nЭнди эса жамоага расман янги бош мураббий тайинланди. Андрей Микляев ушбу лавозимда астойдил ишга киришди. Бунга қадар у клубда ёрдамчи мураббий сифатида ишлаб келаётганди. Умумий ҳолатда айтадиган бўлсак, Микляев мураббийлик фаолиятининг катта қисмини “Локо” учун ўтказиб келаётгани эътиборга молик. Энди бўлса, унинг зиммасига янада катта масъулият юкланди. Андрей Геннадьевич қандай бўлмасин руҳий тушкунликка тушиб қолган жамоани ёруғлик сари олиб чиқа олиши лозим. “Локомотив” бош мураббийига айланган Микляев эса дастлабки фикрларини билдирди.\n- Андрей Геннадьевич, “Локомотив”ни қийин вазиятда қабул қилиб олдингиз. Жамоани яхши томонга ўзгартириш учун режаларингиз қандай?\n- Дастлабки машғулотда тўпланиб, юзага келган вазиятни қандай қилиб яхши томонга ўзгартиришни футболчилар билан биргаликда муҳокама қилдик. Бу йўлда аввало клубнинг етакчи ўйинчиларининг мулоҳазаларини тингладик ва ҳолатни иложи борича ижобий тарафга ўзгартириш йўлида схема ишлаб чиқамиз.\n- Раҳбарият томонидан олдингизга қандай вазифа қўйилди?\n- Вазифа – бошқа клублар билан теппа-тенг кураша оладиган жанговор жамоани тузишдан иборат.\n- Биринчи даврада “Локомотив” ўз дарвозасидан энг кўп гол ўтказиб юборган клуб бўлиб турибди. Ҳимоячилар ва дарвозабонга жиддий эътирозингиз борми? Энди бу муаммони қандай ҳал қилмоқчисиз?\n- Эътирозлар фақат дарвозабон ёки ҳимоячиларга эмас, балки бутун клубга. Ахир биз дарвозамиздан нафақат кўп гол ўтказиб юбордик, балки рақиблар дарвозасини етарли даражада ишғол эта олмадик. Буни иложи борича ўнгламасак бўлмайди.\n- Таркибда ўзгариш қилишга кеч қолдингизми?\n- Таркибда ўзгаришларни амалга ошириб бўлмайди. Нега деганда, 31 августда трансфер ойнаси ёпилади. Шундай экан, ихтиёримизда бор бўлган футболчилар билан ўйнашни давом эттирамиз.\n- Фаолиятингизнинг катта қисмини “Локомотив”да турли лавозимларда ўтказдингиз. Бу клуб учун шу пайтгача нима бера олдим, деб ўйлайсиз?\n- Кишини жуда ноқулай аҳволга солиб қўядиган саволни бердингиз. Ўйлайманки, бунинг жавобини мендан эмас, раҳбарлардан сўраганингиз маъқулроқ. Чунки айнан улар “Локомотив”га нима бера олганимни биладилар. Фақат шуни айтишим мумкинки, “Локомотив” мен учун жуда қадрдон жамоа. У билан унутилмас ғалабалар нашидасини сурганман. Энди жамоага жуда қийин бўлиб турган вазиятда унга қўлимдан келган ёрдамни беришга ҳаракат қиламан.\nИккинчи давра бошланишигача бироз вақт борлигини ҳисобга олсак, Микляев жамоанинг руҳий ҳолатини қанчалик ижобий томонга ўзгартира оларкин? Раҳбарият бошқа жойдан мураббий олиб келмасдан клубни ичидан яхши биладиган, шу ерда ишлаётган мутахассисга ишонч билдириб қўя қолди. Албатта, Микляев борасида тайинлов қанчалик тўғри ёки нотўғри бўлганини иккинчи давра кўрсатиб берса ажаб эмас. Лекин ўзингиз гувоҳи бўлганингиздек, иккинчи даврада ҳам “Локомотив”даги ҳозирги мавжуд футболчилар билан ўйнашда давом этишади. Муҳими, иккинчи давра Микляев ва унинг жамоаси учун муҳим паллага айланади. Вақт қисқа, қолганини эса майдонда кўрамиз.\nАндрей Микляев «Локомотив» бош мураббийи этиб тайинланди\n29-08-2020, 09:50, Спорт\n3-01-2020, 13:00, Спорт\n11-12-2019, 22:30, Спорт\n26-06-2019, 16:15, Спорт\n22-05-2019, 16:41, Спорт\nАндрей Микляев: "Нима ҳам дердик, бу - футбол"\n18-03-2018, 00:05, Спорт\nШомуродов гол урган баҳсда «Женоа» ўз уйида «Парма»га мағлуб бўлди (видео)


2021 йилга мулжалланган давлат бюджети параметрлари мухокама килинди – Дарё уз Янгиликлар\nГлавная / Сиёсат / 2021 йилга мулжалланган давлат бюджети параметрлари мухокама килинди\n20.10.2020\tСиёсат Comments Off on 2021 йилга мулжалланган давлат бюджети параметрлари мухокама килинди 23 Показы\nБугун Узбекистон Республикаси президенти Шавкат Мирзиёев раислигида 2021 йилга мулжалланган давлат бюджети параметрлари мухокамасига багишланган видеоселектор йигилиши утказилди.\n«Коронавирус пандемияси купгина режаларга жиддий таъсир курсатди. Лекин кабул килинган карорлар ва уз вактида курилган чоралар натижасида жорий йилги бюджет параметлари ижроси таъминланмокда. Бу эса пандемия окибатларини бартараф этишга 13,4 триллион сум маблаг йуналтиришга имкон берди.\nДавлатимиз рахбари келгуси йилги бюджетни режалаштиришда пандемиянинг давом этиши, жахондаги иктисодий фаоллик пасайишини инобатга олиш кераклигини таъкидлади», дейилади президент матбуот хизмати хабарида.\nЙигилишда макроиктисодий баркарорлик ва белгиланган бюджет тушумларини тулик таъминлаш чора-тадбирлари мухокама килинган. Бунинг учун 2021 йили иктисодиётда камида 5,1 фоиз, жумладан, саноатда 5,8 фоиз, хизматлар ва курилишда 6,5 фоиздан усишга эришиш керак булади. Инфляция даражаси ва бюджет дефицитини прогноз курсаткичларидан оширмаслик хам мухим хисобланади.\nМутасаддиларга ушбу вазифалар буйича топшириклар берилган. Яширин иктисодиётни кискартириш хамда 600 минг иш урнини легаллаштириш, 53та идоранинг маълумотлар базасини интеграция килиш, маркировка кулланадиган махсулотлар турини кенгайтириш хисобига бюджетга кушимча маблаглар тушириш мумкинлиги айтиб утилди.\nЙирик корхоналарда ишлаб чикаришни купайтириш хам режалаштирилмокда. Мисол учун, иктисодиёт тармоклари ва ахолининг табиий газга булган эхтиёжини тулик коплаш хамда хисоб-китобни тугри йулга куйиш оркали акциз солигидан кушимча 500 миллиард сум маблаг тушириш имкони мавжуд. Шу билан бирга, электр энергияси билан ички бозордаги эхтиёжни узлуксиз таъминлаш хисобига кушилган киймат солигидан кушимча 250 миллиард сум бюджетга даромад тушиши кутилмокда.\nЭнергетика вазирлигига шу буйича курсатмалар берилган. Транспорт вазирлигига кейинги йили катновларни тиклаш, янги маршрутларни очиш хисобига бюджетга тушумларни 2019 йилдаги курсаткичларга етказиш вазифаси куйилган.\nПандемия шароитида ижтимоий сохага ажратиладиган харажатлар жорий йилга нисбатан камида 15 фоизга оширилиши режалаштирилмокда. Жумладан, кейинги йилда мактабгача таълим камрови даражасини 70 фоизга, бунда хусусий сектор улушини 25 фоизга етказиш максад килинган. Халк таълим вазирлигига бюджетдан ажратмалар 16 фоизга оширилади. Мактабларни тезкор интернетга улаш буйича биринчи марта бюджетдан 100 миллиард сум, жихозлашга 200 миллиард сум йуналтириш назарда тутилмокда.\nБундан ташкари, илм-фанни ривожлантириш концепцияси доирасида келгуси йили инновацион ривожлантириш ва новаторлик гояларини куллаб-кувватлаш жамгармасига бюджетдан 2 баравар куп маблаг ёки 100 миллиард сум ажратилади.\nСогликни саклаш сохасига карийб 20 триллион сум, шундан коронавирусга карши курашиш тадбирлари учун 3 триллион сум хамда дори-дармон харидига 1,8 триллион сум белгиланиши кузда тутилган.\nИлк бора онкогематологияга карийб 90 миллиард сум ажратилмокда. Шунингдек, тамаки савдосидан олинган акциз солигининг 7 фоизи Онкогематологик ва даволаш кийин булган касалликларга чалинган беморларни согломлаштиришга кумаклашиш жамгармасига утказиб берилади. Шу билан бирга, келгуси йилда биринчи марта гемодиализга мухтож касалларга тиббий хизматлар курсатиш камровини 100 фоизга етказиш учун 130 миллиард сум йуналтирилади.\nЙигилишда камбагалликни кискартириш, тадбиркорликни куллаб-кувватлаш хамда ахоли бандлигини таъминлаш масалаларига алохида эътибор каратилди.\nКамбагалликни кискартириш максадида ижтимоий нафака олувчи мухтож оилалар сони жорий йил бошига нисбатан 2 бараварга оширилиши белгиланди. Келгуси йил 1 январдан ягона ижтимоий реестрни барча худудларда ишга тушириб, ижтимоий нафакалар ажратиш тизимини тулик автоматлаштириш зарурлиги кайд этилди.\nТадбиркорлик дастурлари доирасида 3 триллион сумдан ортик субсидиялар берилиши мулжалланмокда. Бундан ташкари, Бандликка кумаклашиш жамгармаси хамда Жамоат ишлари жамгармасига 250 миллиард сумдан маблаг йуналтириш режалаштирилган.\nЯнги иш уринлари очиш ва ахолини тадбиркорликка жалб килиш хисобига кам таъминланганлар сонини кискартириш зарурлиги таъкидланди.\nКайд этилишича, келгуси йили чин етим болаларни уй-жой билан таъминлаш учун бюджетдан биринчи марта 30 миллиард сум ажратилиши белгиланган. Мутасаддиларга бу борада янги тартиб ва руйхатлар ишлаб чикиш топширилди.\nБюджетни шакллантиришда махаллий кенгашлар ваколатларини янада кенгайтириш зарурлиги кайд этилди. Худудлар узи учун кушимча резервларни аниклаши, уларнинг хисобига жойлардаги муаммоларни хал килишга урганишлари максадга мувофиклиги айтиб утилди.\nПрезидент Шавкат Мирзиёев бюджет харажатлари очик-ошкора булиши, вазирлик ва идоралар, худудлар унинг хар бир сумини окилона сарфлаши кераклигини таъкидлади.\n«Яна бир мухим масала – молиявий интизом ва назоратни кучайтириш. Молия вазирлигига ташкилотларда ички аудит тизимини мустахкамлаш, ноконуний харажатлар ва камомадларга йул куймаслик буйича курсатмалар берилди.\nБундан буён харажатлар таркиби ва натижадорлиги давлат идораларининг расмий сайтларида эълон килиш тартиби жорий килинади ва бунга амал килмаган рахбарларга жарима кулланилади. Буни Олий Мажлис палаталари ва махаллий кенгашлар назорат килади», дейилади хабарда.\nБош вазир уринбосарларига кейинги йил учун марказлашган, хорижий ва хусусий инвестиция дастурларини шакллантириш вазифаси куйилди.\nПред. Озарбойжон Ганжи шахри укка тутилгани учун Арманистонга кандай жавоб кайтаришини маълум килди\nСледующая Ноконуний овга алокадор туман хокими уринбосари ишдан бушатилди


Натижа ва истиқбол » Новости Узбекистана сегодня: nuz.uz\nНовости Узбекистана → Фан ва технология → Натижа ва истиқбол\n13-10-2017 15:13 0 458 Рейтинг0 Чоп этиш\nНатижа ва истиқбол\nМамлакатимизда гидроэнергетика соҳасида изчил ислоҳотларни амалга ошириш, йирик, ўрта ва микро гидроэлекторстанцияларни лойиҳалаштириш, янги гидроэлекростанциялар қуриш ва ишлаб турганларини модернизация қилиш бўйича “Ўзбекгидроэнерго” АЖ томонидан белгиланган дастурлар доирасида қатор ишлар амалга оширилмоқда.\nХусусан, Вазирлар Маҳкамасининг 2017 йил 23 майдаги 73-сонли мажлис баёнига асосан гидроэнергетикани ривожлантириш Дастурига мувофиқ, жорий йилда 10 та стратегик аҳамиятга эга бўлган биринчи навбатдаги қиймати 364,62 млн. АҚШ долларига тенг бўлган лойиҳалар амалга оширилиши белгиланди.\nСтратегик аҳамиятга эга бўлган ана шундай гидроэлектрстанциялардан бири Тошкент вилоятининг “Туябўғиз” сув омбори қошидаги кичик ГЭСиқурилиш ишлари жорий йилнинг июн ойларида бошлаб юборилган. Қурилиш“Гидропроект” АЖ лойиҳаси асосида “Тўполанг – Шеробод” ШКтомонидан олиб борилмоқда.\n“Туябўғиз” сув омбори қошида кичик ГЭС қурилишининг\tумумийқиймати16,33 млн. АҚШ долларига тенг, чет-эл инвестиция ва кредитлари ҳисобига молиялаштириш манбаалари 8,24 млн.АҚШдолларини ташкил этади. 8,09 млн.АҚШ долларлик қисми “Ўзбекгидроэнерго” ўз маблағлари ҳисобидан молиялаштирилади.\nМониторинг натижалари таҳлилига асосан жорий йилнинг 8 ойлик якуни билан мазкур объект бўйича 145177 куб.м ер ишлари, 465 куб.м бетон ишлари, 40,5 тн арматура ўрнатиш ишлари ва 1900 куб.м ўсимлик қатламини қирқиш ишлари бажарилган.\n9 ойлик прогнозига асосан ҳисобот даврига ушбу янги лойиҳа бўйича 7,9 млрд. сўм (2,25 млн. доллар), йил охиригача 17,1 млрд. сўм (4,8 млн. доллар)га тенг маблағларни ўзлаштириш режалаштирилган.\n“Туябўғиз” сув омбори қошида кичик ГЭСида олиб борилаётган қурилиш ишларини янада тезлаштириш ва назорат олиб бориш мақсадида “Ўзбекгидроэнерго” АЖ бошқаруви раиси Абдуғани Сангинов томонидан маъсуллар учун навбатдаги йиғилиш бўлиб ўтди.\nЎтказилган йиғилишда“Туябўғиз” сув омбори қошидаги кичикГЭС қурилишидаги мавжуд муаммолар ва уларнинг ечимларига қаратилди. Масъулларга қурилиш сифати ва меъёрларига қатъий риоя қилган ҳолда тежамкорлик асосида юқори натижадорликка эришиш юзасидан тавсиялар берилди.\nМазкур ГЭСи қурилиш ишларини кунлик мониторинги натижалари ва танқидий таҳлиллар асосида ҳар ҳафтада бир марта йиғилиш ўтказиш ва қилинган ишлар юзасидан ҳисобот беришга келишиб олинди.\nБоку шаҳрида Туркий тилли давлатлар ҳамкорлик кенгашининг еттинчи саммитида Ўзбекистон илк бор тўла ҳуқуқли аъзо сифатида иштирок этди


ПФ-6029-сон Фармонда назарда тутилган имтиёзлар қандай қўлланилади | BUXGALTER.UZ\nПрезидентнинг 20.07.2020 йилдаги ПФ-6029-сон Фармони тадбиркорлик субъектларини қўллаб-қувватлаш ва коронавирус пандемиясининг салбий таъсирини камайтиришга қаратилган. Бунда бухгалтерлар илгариги фармонлар бўйича бўлган муаммолар юзага келишидан хавфсирашмоқда. Қандай қилиб вазият такрорланишининг олдини олса бўлади? Солиқ маслаҳатчиси Гулнора ЭРГАШЕВА buxgalter.uz учун мазкур масала бўйича фикрлари билан ўртоқлашди:\n- Солиқ тўловчилар учун Давлат солиқ қўмитасидан ўз вақтида тавсиялар ва ёрдам олишлари муҳим. Яқин вақтда ДСҚ ҳар бир имтиёзни қўллаш, уларни ҳисоб-китоб қилиш ва солиқ ҳисоботи шаклларида акс эттириш бўйича батафсил тушунтиришлар берса, мақсадга мувофиқ бўлади.\nПандемия даврида тадбиркорлик субъектларини қўллаб-қувватлашга қаратилган илгариги фармонларни ижро этиш тажрибасидан келиб чиқилса, бундай тушунтиришлар анча кеч, қачонки ижтимоий тармоқлар ва қўмитанинг маслаҳат бўлинмалари нимани қандай амалга ошириш юзасидан саволларга тўлиб-тошганда пайдо бўлган.\nҲисобот шакллари ва ахборот тизимлари эса бухгалтерлар улардан “қизғин” ҳисобот даврида фойдаланишни бошлаганларида янги имтиёзлар юзасидан қайта ишланган.\nЯнги фармон бўйича биз фақат болалар нафақалари бўйича – уларга 2020 йил 1 январдан бошлаб ЖШДС солиш керак эмаслиги юзасидан тушунтиришга эгамиз. ДСҚ бошқарма бошлиғи Азиз ҲОШИМОВ бухгалтерларнинг ушбу нормани қўллаш чоғида юзага келадиган барча саволларига жавоб берди. Шу жумладан - апрелдан июлга қадар бўлган давр учун қайта ҳисоб-китоб қилиш мумкинлигини тасдиқлади. Бу – Солиқ кодексида ҳам, бошқа норматив ҳужжатларда ҳам ушбу норма бўлмаган давр.\nЯнги фармонни амалга ошириш чоғида қуйидагиларга эътиборни қаратиш зарур:\n1) ижтимоий солиқ бўйича ҳисобот шаклларига микрофирмалар ва кичик корхоналар учун унинг ставкаси 12%дан 1%гача камайтирилганлигини инобатга олган ҳолда, бундан акцизости маҳсулотлар ишлаб чиқарувчилар, давлат корхоналари ва давлат улуши 50% ва ундан кўп бўлган юридик шахслар мустасно. Моҳиятан яна битта фоиз ставкаси пайдо бўлди. Йил бошидан буён бир нечта ставкаларни қўллаган корхоналар мавжуд: 12%, 4,7%, 1%. Ҳисоб-китоб шаклини қайта ишлаш лозим. Унда янги ставканинг пайдо бўлиши ушбу солиқ бўйича бошқа имтиёзлар зарарига бўлмаслиги керак;\n2) ер ва мол-мулк солиқлари бўйича имтиёзларнинг узайтирилишига. Узайтириш муддатларини инобатга олган ҳолда ДСҚнинг тавсиялари зарур;\n3) умумий овқатланиш корхоналари ва биноларни ижарага беришга ихтисослашган корхоналарни айланмадан олинадиган солиқни тўлашдан озод этиш бўйича имтиёзларни қўллашга;\n4) кўчмас мулкни ижарага берувчи жисмоний шахслар учун ЖШДС бўйича имтиёзларни қўллашга. Бу ҳолда 1 июлдан бошлаб ҳисоб-китоблар шакллари қандай ишлашини охиригача тушуниб олиш зарур.\nУмид қиламанки, ДСҚ бу масалаларга эътибор беради ва ҳаммасини ўз вақтида тушунтиради ҳамда қайта ишлайди, шу билан ўзининг ва солиқ тўловчилар фаолиятини енгиллаштиради”.


Минглаб ўзбекистонлик Россиядан депортация қилинмоқда\n01 декабр 2020, Тошкент вақти: 11:17\nИш рухсатномаси олиш учун навбатда турган меҳнат муҳожирлари\nРоссия маъмурлари меҳнат муҳожирларини, жумладан ўзбекистонликларни мамлакатдан кенг кўламда депортация қилмоқда. Россиядаги “Мигрант Меҳнаткашлар Касаба Уюшмаси” вакилининг айтишича, бу мамлакатда ишлаб юрган миллионлаб меҳнат муҳожири шу кунларда ватанига бориб қайтса, Россияга киритилмаслиги мумкин.\nОзодлик тингловчиларидан куни кеча етиб келган мактубда бундай дейилган:\n“30 октябрь куни Москванинг Домодедово аэропортида Бухородан учиб келган самолётдаги меҳнат муҳожирларини ёппасига депорт қилиб, кечқурунги рейс билан Тошкентга қайтариб юборишди”.\nТилга олинган аэропортнинг Чегара хизмати расмийси Озодлик саволига жавоб берар экан, меҳнат муҳожирларининг ёппасига депортация қилинаётганини на тасдиқлади ва на инкор этди:\n- Саволингизни Федерал миграция хизматига беринг, чунки биз шу органнинг қарорларини ҳам бажарамиз, - деди аэропорт Чегара хизмати расмийси.\nФМС билан боғланишнинг иложи бўлмадию лекин Россиядаги “Мигрант Меҳнаткашлар Касаба Уюшмаси” раиси Ринат Каримовнинг Озодликка айтганлари вазиятга анчайин аниқлик киритиши мумкин.\n- Агар меҳнат муҳожири Россияда истиқомат қилишга рухсат этилган муддатдан 30 кундан ортиқроқ вақт ўтказиб юборган бўлса, у Россиядан чиқиб кетаётган пайтда қайтиб киришига 3 йиллик тақиқ жорий этиб қўйишлари мумкин. Бу тартиб шу йилнинг майидан бошлаб амал қилаяпти. Масаланинг ёмон жиҳати шуки, бундай тақиқ тўғрисида муҳожирнинг ўзи билмаслиги ҳам мумкин, - деди “Мигрант меҳнаткашлар касаба уюшмаси” раиси.\nРинат Каримовга кўра, бу тартибга оғишмай амал қилинаверадиган бўлса, Россиядаги мигрантларнинг жуда катта қисми ватанига қайтариб юборилиши мумкин, чунки,\n- Расмий маълумотларга кўра, Россияда ҳаммаси бўлиб 11 млн меҳнат мигранти бор. Улардан 1 млн 700 минг нафари ишлашга рухсатномаси билан юридик шахслар – корхона, ташкилотларда ишлаши, 1 млн нафар атрофидагиси патент олиб, жисмоний шахслар қўлида ишлаши мумкин, - деди Ринат Каримов.\nУнинг айтишича, ўшаларгина – қарийб уч миллион кишигина Россияда 90 кундан узунроқ муддатга истиқомат қилиш ҳуқуқини олиши мумкин.\nҚолганлар эса, бу муддатни ўтказиб, ишлаб юраверади, лекин тартибни бузганини ўйламайди. Ва вақти келиб, ватанига борадию қайтиб келганида 3 йил муддатга Россияга кириш ҳуқуқидан маҳрум бўлганини чегарада чегарачидан билади.\n“Мигрант меҳнаткашлар касаба уюшмаси” раисининг айтишича, шу кунгача қарийб ярим миллион меҳнат муҳожири Россияга қайтиб кириш ҳуқуқидан маҳрум қилинган, ФМС бу рақамни йил охиригача 1 миллионга етказажаги тўғрисида баёнот берган.\nРоссия Федерал миграция хизмати сентябрда эълон қилган маълумотларга қараганда, жорий йил августи охирида Россияда Ўзбекистоннинг 2 миллион 734 минг 484 фуқароси истиқомат қилиб турган эди. Уларнинг 2 миллион 285 минг 774 нафари эрлар ва 448 минг 710 нафари хотин-қизлардир.\nҚўшни мамлакатларнинг меҳнат муҳожирлари\nРоссияда меҳнат қилаётган Тожикистон фуқароларига 3 йилгача ишлашга рухсат берилиши мумкинлиги тўғрисида ўтган ойда Россия Давлат Думаси спикери Сергей Наришкин Душанбеда баёнот берган эди. Наришкинга кўра, тегишли ҳужжат икки мамлакат миграция хизматлари томонидан ҳозирланмоқда.\nОзодлик радиоси қирғиз хизмати Қирғизистон Республикаси Меҳнат, миграция ва ёшлар вазирлиги вакили Улукбек Бакеновга таяниб хабар қилишича, қирғизистонлик меҳнат муҳожирлари билан боғлиқ масалалар 20 ноябрь куни Москвада Қирғизистон-Россия ҳукуматлараро сўзлашувларида муҳокама қилинади.


Әндижан ҳәм Ташкент ўәлаятларындағы инвестициялық жойбарлардың презентациясы өткерилди – Qaraqalpaqstan Respublikası Úy-jay kommunal xızmet kórsetiw ministrligi\nӘндижан ҳәм Ташкент ўәлаятларындағы инвестициялық жойбарлардың презентациясы өткерилди\nПрезидент Шавкат Мирзиёев 8-февраль күни Әндижан ҳәм Ташкент ўәлаятларындағы инвестициялық жойбарлардың презентациясы менен танысты.\nДәслеп быйылғы жылы иске қосылатуғын жойбарлар ҳаққында мәлимлеме берилди. Атап айтқанда, Әндижан ўәлаятында быйыл улыўма баҳасы 1 миллиард 433 миллион доллар болған 616 жойбар пайдаланыўға тапсырылады. Тараўлар кесиминде айтқанда, олардың 258и санаат, 185и хызмет көрсетиў, 173и аўыл хожалығы тармақларында. Олардың нәтийжесинде дерлик 10 триллион сумлық өндирис қуўатлылығы шөлкемлестирилип, 95 миллион долларлық импорттың орнын басыў және 265 миллион долларлық экспорт имканияты жаратылады. 61 мың жаңа жумыс орны ашылады.\nМәселен, «Тетратекс» жуўапкершилиги шекленген жәмийети тәрепинен Балықшы районында тоқымашылық комплекси шөлкемлестирилмекте. 2021-2022-жылларда төрт басқышта әмелге асырылыўы режелестирилген бул жойбардың улыўма баҳасы 126 миллион евро. Кәрхана ийирилген жиптен баслап таяр трикотаж өнимлерине шекемги процесслерди қамтып алады. Быйылғы жылдың ақырында иске қосылатуғын биринши басқышта 2 мың 500, барлық басқышлардың жуўмағында болса 10 мың жумыс орны жаратылады.\nБундай жойбарлар бойынша жедел жумыс алып барыў менен бирге жаңалары да қәлиплестирилмекте. Мәселен, Әндижан ўәлаятында улыўма баҳасы 782 миллион доллар болған 53 жаңа инвестициялық жойбар ислеп шығылды.\nПрезентацияда бул жойбарлардың перспективалары, қаржыландырыў дәреклери ҳәм инфраструктура мәселелери бойынша мағлыўмат берилди.\nМәмлекет басшысы жойбарларды жумыс орынларына талап жоқары болған мәҳәллелерде жайластырыў, мәмлекетлик-жеке меншик шериклик тийкарындағы кәрханаларды көбейтип, бәнтликти арттырыў әҳмийетли екенлигин атап өтти.\nТашкент ўәлаятындағы быйылғы жылы 355 жойбар иске қосылады. Улыўма баҳасы 1 миллиард 624 миллион доллар болған бул жойбарлардың 198и санаат, 81и хызмет көрсетиў, 76сы аўыл хожалығы тараўы болып есапланады. Олардың нәтийжесинде дерлик 35 миллиард сумлық өндирис қуўатлылығы жаратылып, 13 мың адамның бәнтлиги тәмийинленеди. 48 миллион долларлық импорттың орнын басатуғын ҳәм 42 миллион долларлық экспортқа жарамлы өним ислеп шығарылады.\nБуннан тысқары, ўәлаятта 187 жаңа инвестициялық жойбар режелестирилмекте. Презентацияда олардың ең ирилерине тоқтап өтилди.\nМәселен, «Metal produkt» жуўапкершилиги шекленген жәмийети тәрепинен 25 миллион доллар есабынан Аҳангаран қаласында металл өнимлерин ислеп шығарыў жолға қосылмақта. Оның қуўатлылығы жылына 60 мың тонна болады. Быйылғы жылдың май айында пайдаланыўға тапсырылыўы режелестирилген кәрханада 150 адам жумыс пенен тәмийинленеди.\n«Ангрен» еркин экономикалық зонада велосипедлер, Қибрай районында азық-аўқат өнимлерин ислеп шығарыў жойбарлары да ишки базар ушын оғада әҳмийетли болып есапланады.\nПрезидент санаатқа илим ҳәм инновацияларды жедел тартып, өнимлердиң сапасына айрықша итибар қаратып, өтимлилигин тәмийинлеў зәрүр екенлигин атап өтти. Ташкент ўәлаятының транспорт ҳәм туризм потенциалынан ақылға уғрас пайдаланып, хызмет көрсетиўди раўажландырыў бойынша көрсетпелер берилди.


Хитойлик мансабдор шахслар ўртасида юань борасида ихтилоф юзага келди\n00:13 / 13.08.2015 3583\nХитой раҳбариятида юань борасида ихтилоф юзага келди. Reuters ахборот агентлиги маълумотларига кўра, ҳукуматнинг баъзи аъзолари миллий валютани кўпроқ миқдорда – содир бўлган девальвацияни ҳисобга олиб 10 фоизга қадрсизлантириш керак деган фикрни билдирмоқдалар.\nАгентликнинг маълумотларига кўра, бу нуқтаи назар тарафдорлари “юань етарлича қадрсизлантирилиши кераклигини, йўқса экспортни рағбатлантириб бўлмаслигини” айтишмоқда. Oxford Economics мутахассисларининг фикрича, Хитой пул тизими ярим-бир йил аввал кузатилган даражагача яхшиланиши учун юань 10-15 фоизга девальвация қилиниши керак.\n11 август куни Хитой Халқ банки хар куни ўрнатиладиган юань курсини рекорд даражадаги 1,9 фоизга туширди. 12 август куни курс яна 1,6 фоизга тушди. Бироқ банк “юань қадрсизланишининг давом этишига” асос кўрмаяпти.\nЎз навбатида Standard & Poor's халқаро рейтинг агентлиги Хитой Халқ банки томонидан кўрилаётган чоралар экспортни рағбатлантириш учун қилинаётганига шубҳа билдирмоқда. “Экспорт кўпроқ ташқи талаб функцияси ҳисобланади, айирбошлаш курси эса иккинчи даражали роль ўйнайди”, деб айтди S&P’нинг Осиё-Тинч океани минтақаси бўйича катта иқтисодчиси Пауль Грюнвальд.


29 май 2022, Тошкент вақти: 14:28\nТолибон Кобулга бостириб кириб, президент саройини эгаллаб олди. Шаҳардаги вазият тез суръатда ўзгариб бормоқда. 16 августга ўтар кечаси Афғонистон президенти Ашраф Ғани мамлакатдан қочиб кетди, шаҳардаги хавфсизлик кучлари ғойиб бўлди.\nҲозирча кўп нарса номаълум бўлса-да, қуйида Толибон қўлига ўтган Афғонистон олдида турган муҳим саволларни кўриб чиқамиз.\nДемократик йўл билан сайланган Афғонистон ҳукуматига нима бўлди?\nКобулдаги халқаро миқёсда тан олинган ҳукумат деярли қулади.\nПрезидент Ғани 15 август куни Афғонистонни тарк этди. Бу билан президент Кобулни Толибонга топширди. Ғани қўшни Тожикистонга қўнгани ва учинчи давлатга йўл олишни режалаётгани хабар қилинди.\nҒани маъмуриятининг асосий аъзолари, жумладан, миллий хавфсизлик бўйича маслаҳатчи Ҳамдуллоҳ Моҳиб ва президент маъмурий идораси раҳбари Фазил Фазлий ҳам мамлакатни тарк этди.\nҲукуматнинг баъзи юқори лавозимли амалдорлари, жумладан, вазирлар маҳкамаси вазирлари шаҳарда қолмоқда.\nТолибон Афғонистон назоратини қўлга олгани ортидан АҚШ сиёсати кескин танқидга учрамоқда\nҲозир мамлакатни ким бошқаряпти?\n15 август куни оқшом Афғонистон хавфсизлик кучлари шаҳарни қисман назорат қилаётгани айтилганди, лекин улар ҳам тезда Толибонга таслим бўлишди.\nКобул атрофида вақти-вақти билан ўқ отилгани ҳақида хабар тарқалди, лекин йирик тўқнашувлар содир бўлмади.\nБаъзи афғон аскарлари ва полиция ходимлари постларини ташлаб, формаларини ечаётгани ва қочиб кетаётгани кузатилди.\nТолибон жангчилари тез суръатда асосий ҳукумат биноларини қўлга олди. Толибон қўмондонлари Ғани идорасида Афғонистон байроғини олиб ташлаётгани акс этган тасвирлар тарқалди.\nКобул халқаро аэропортини ҳали-ҳануз бир неча минг АҚШ ҳарбийси назорат қилмоқда. Улар чет эллик дипломатлар, хориж фуқаролари ва чет эл ташкилотларида ишлаган афғонларнинг Кобулдан хавфсиз чиқиб кетишини таъминламоқдалар.\nАфғонистоннинг Европадаги собиқ дипломатларидан бири Умар Самад «ҳамма жойда хавфсизлик бўлинмалари бор, лекин мамлакат раҳбарлари қочиб кетганидан кейин, уларни бошқарувчи қўмондон йўқ», деди.\n15 август куни Афғонистоннинг нуфузли собиқ президенти Ҳамид Карзай «Мувофиқлаштирувчи кенгаш» тузилишини эълон қилди. Унинг сўзларига кўра, бу орган ҳокимият тинч йўл билан ўтишини назорат қилади.\nУч кишидан иборат кенгаш таркибига Кобулдаги ҳукуматнинг иккинчи юқори лавозимли расмийси Абдулла Абдулла ва таниқли собиқ дала қўмондони Гулбиддин Ҳикматёр кириши айтилди.\nҚандай ҳукумат юзага келиши мумкин?\nАфғонистон ички ишлар вазири Абдул Саттор Мирзакавал ҳокимият ўтиш даври маъмуриятига ўтказилишини таъкидлади. Аммо Толибон бу даъволарни бекор қилиб, гуруҳ ҳокимият тўлиқ топширилишини кутаётганини билдирди.\n«Мен Толибон тўғридан-тўғри ҳокимиятни ўз қўлига олади ёки толибларнинг ишончли вакилларидан иборат муваққат ҳукумат тузилади, деб қўрқаман», деди Кобулдаги Афғонистон Америка университети профессори Харун Раҳимий.\n«Бундай ҳолатда келажакдаги сиёсий тизим инклюзив бўлиши эҳтимолдан йироқ. Бу эса афғон ҳукумати куч билан ўрнатилган ва ноқонуний, деб ҳисобланишига олиб келади».\nАҚШ расмийлари агар Толибон ҳокимиятни зўрлик билан эгаллаб олса, Вашингтон бундай ҳукуматни тан олмаслигини айтган.\nТолибон бундан олдин Ғани истеъфога чиқса, ўтиш даври ҳукуматини тузишни ёқлашини изҳор қилган эди. Аммо улар ўз ваъдаларини бажаришлари номаълум.\n«Ғани қочганидан кейин, биз бир-икки кун ичида кенг қамровли тизимга ёки бир партияли тизимга ўтаётганимизни билиб оламиз», деди Самад.\nАфғонистон ҳукуматининг собиқ маслаҳатчиси Торек Фарҳодийнинг айтишича, агар вақтинчалик тузилма инклюзив бўлса, Толибон унда асосий ролни эгаллашини кутиш мумкин, лекин бошқа сиёсий кучларга ҳам изн берилиши мумкин. Фарҳодий бундай кучлар Кобулдаги ҳозирги сиёсий элита вакилларидан эмас, балки таниқли бўлмаган шахслар ва манфаатдор томонларни ўз ичига олишини тахмин қилади.\n«Толибон, эҳтимол, биз танлаган сиёсий арбоблардан эмас, балки барча вилоятлар ва этник гуруҳлар вакилларидан иборат ҳукуматни тузади», деди Фарҳодий.\nКелажак ҳақида нима дейиш мумкин?\nТаҳлилчиларнинг сўзларига кўра, Кобулда Толибон ҳукмрон бўлган ҳукумат пайдо бўлиши эҳтимоли катта.\nТолибон 1990‑йилларда ҳокимиятга келганида бошқарув «амир ул-мўминин», яъни мўминлар амири қўлида марказлаштирилганди. Олий раҳбар давлат бошлиғи бўлиб, энг юқори ҳокимиятга эга эди. Бу лавозимни Толибоннинг руҳоний раҳбари ва асосчиси Мулла Умар эгаллаганди.\nТолибон демократия ва сайловлар «хорижий импортлар» эканини айтиб, уларни рад этиб келади.\nТолибон ўзининг шафқатсиз собиқ режимини тиклайдими ёки йўқ, номаълум. Гуруҳ 1996 йилдан 2001 йилгача Афғонистонни бошқарган даврда фундаменталист диндорлар аёлларга зулм ўтказган, этник ва диний озчиликларни қирғин қилган, мусиқа ва телевидениени тақиқлаган.\nДастлабки маълумотлардан толиблар Афғонистоннинг бошқа қўлга олинган шаҳарлари ва қишлоқларида кузатилгани каби, Кобулда ҳам кўплаб репрессив ва эскича қонунларни қайта жорий қилишини хулоса қилиш мумкин.\nТолибон аёлларга уйдан ташқарида ишлашни тақиқлади, қизларнинг таълим олишини кескин чеклаб қўйди, аёлларга маҳрамсиз кўчага чиқишни тақиқлади. Ёш қиз-келинлар Толибон жангариларига эрга тегишга мажбурланаётгани ҳақида ҳам хабарлар тарқалмоқда.\nЛекин толиблар аёлларнинг ҳуқуқларини ҳурмат қилишларини ва чет элликларни ҳам, афғонларни ҳам ҳимоя қилишга ваъда бериб, ўзларини мўътадил кўрсатишга ҳаракат қилишмоқда.\n«Биз аҳоли, хусусан, Кобул шаҳридагилар мол-мулки, ҳаёти хавфсиз эканини кафолатлаймиз», деди Толибон матбуот котиби Суҳаил Шаҳин 15 август куни.\nТашқи кучлар таъсири қандай?\nҒарб кучлари 31 августга қадар барча хорижий кучлар мамлакатдан олиб чиқиб кетилганидан кейин ҳам Афғонистонда қолишни ваъда қилишган эди.\n«Ваъда қилинганидек, халқаро ҳамжамият 1989–2001 йиллардагидек Афғонистонни тарк этмаслиги жуда муҳим», деди Самад.\n«Шунингдек, Толибон халқаро эътибор ва қўлловни сақлаб қоладиган тарзда ўзини тутиши жуда муҳим, айниқса, инсон ҳуқуқлари сиёсати ва сўз эркинлиги каби баъзи асосий эркинликлар бўйича».\nТаҳлилчилар фикрича, АҚШ ва бошқа хорижий давлатлар қашшоқ мамлакатга халқаро ёрдам ва гуруҳни расман тан олиш орқали Толибон ҳаракатига таъсир қилиши мумкин. Айримлар Вашингтон Толибон 1990‑йиллардаги каби яккамохов давлатга айланишни истамаслигидан умид қилмоқда.\nТолибон бутун мамлакатни қўлга олиш арафасида турганини ҳисобга олсак, халқаро легитимлик толиблар учун қанчалик муҳим ёки муҳим эмаслиги номаълум.\nПрезидент Байден маъмурияти Кобулдаги ҳукуматнинг бу қадар тез қулашини кутмаган


2000 йилги "Пушка", қайчи усул зарбаси билан Оливер Кан ва Мюнхенни бир зумга музлатган Жаъфар Ирисметов 43 ёшда! / CHAMPIONAT.asia\n07:41Ла Лига. 25-турнинг илк учрашувида 6 та гол урилди 0 07:19Лига 1. “Лион” “Метц”ни сафарда таслим қилди 0 07:00А Cерия. “Наполи” сафарда ғалабага эришди 0 06:55Бундеслига. "Бавария" - "Падерборн" 3:2 0 06:50Лига 1. "Мец" - "Лион" 0:2 0 06:45А Серия. "Брешиа" - "Наполи" 1:2 0 06:40ЛаЛига. "Бетис" - "Мальорка" 3:3 0 06:30Чемпионшип. "Дерби Коунти" - "Фулхэм" 1:1 0 02:35Бундеслига. "Бавария" мавсумдаги 15-ғалабасини тантана қилди 3 02:00Olamsport: Уайлдер - Фьюри жанг олдидан кўз уриштирмайдиган бўлди, ўзбек боксчилари яна бир мусобақада биринчи бўлишди 0 01:4329 йилда илк бор. Бугун "Пахтакор" "Спартак" билан ўйнайди. Championat.asia баҳсни Москвадан ёритади 19 01:29Руни Англия чемпионатларидаги юбилей ўйинида майдонга тушди 4 00:40Зидан Рамос ҳақидаги бир нечта саволларга жавоб берди 5 00:05Спортчилар ижтимоий тармоқларда 1 23:55А Серия. "Наполи"нинг бошланғич таркиби маълум 1\n2000 йилги "Пушка", қайчи усул зарбаси билан Оливер Кан ва Мюнхенни бир зумга музлатган Жаъфар Ирисметов 43 ёшда!\n23 авг 2019 19:35\nТеглар : Пахтакор БаварияЖаъфар ИрисметовСпартакКамолиддин АлимовТуғилган кун\nБугунги санада ўз таваллуд айёмини нишонлаётган футболчиларимизни ҳаётларидаги унутилмас кун билан муборакбод этишда давом этамиз.\nБугун ўзбек футболи тарихида ёрқин из қолдирган, роппа-роса 2000 йилги Ўзбекистон чемпионати олий лигасининг 37 учрашувида 45 та гол киритишга муваффақ бўлган ҳужумчи, Россия, Қозоғистон ва Ўзбекистон чемпиони, айни пайтда "Пахтакор" клубида спорт директори лавозимида фаолият юритаётган Жаъфар Ирисметов 43 ёшга тўлди.\nЖаъфар Ирисметов - 1976 йилнинг 23 август куни Тошкент шаҳрида дунёга келган. Собиқ Титов номли Республика ихтисослаштирилган футбол мактаб интернатида миллионлар ўйини сир-асрорларини ўрганган. Фаолияти давомида "Дўстлик", "Панатинаикос" (Греция), "Черноморец", "Спартак", "Анжи" (уччаласи ҳам Россия), "Славия" (Беларусь), "Кривбасс" (Украина), "Қайрат", "Алма-Ата", "Актобе" (уччаласи Қозоғистон), "Ляонин" (Хитой), "Динамо" (Самарқанд), "Қизилқум", "Навбаҳор" жамоалари шарафини ҳимоя қилган.\n1997-2007 йиллар оралиғида Ўзбекистон миллий терма жамоаси таркибида 36 та учрашувда майдонга тушиб, 15 та голга муаллифлик қилган. Қисқа мураббийлик фаолиятида "НБУ-Осиё" (2014), "Обод" (2016-2017) клубларига устозлик қилган. Ҳозирда "Пахтакор" жамоаси спорт директори лавозимида ишлаяпти.\nШубҳасиз, Жаъфар Ирисметовнинг футболчилик фаолиятидаги энг ёрқин даври бу "Дўстлик" сафидаги ўйинларига тўғри келади. 2000 йилги миллий чемпионатимизда у 45 та гол киритишга муваффақ бўлган. Бу рекорд яқин 10 йилликларда янгиланмаса ҳам керак. Ўша чемпионатда "Дўстлик" футболчилари томонидан жами 108 та гол киритилганди. Шундан деярли ярми бугунги қаҳрамонимизга тегишли эди. "Дўстлик"нинг яна бир ҳужумчиси Фарид Хабибулин ҳисобида 17 та гол бўлганди. "Андижон" жамоаси снайпери Бахтиёр Ҳамидуллаев эса 31 та гол билан ўша тарихий чемпионат тўпурарлари рўйхатида иккинчи бўлган эди. Ирисметов иккита покер ("Темирйўлчи" ва "Сўғдиёна"га урилган), иккита хет-трик ва бешта дубль қайд этганди. Жаъфар 1996 ва 1997 йилларда ҳам Ўзбекистон олий лигаси тўпурари бўлганди.\nТабиийки, бундай сермаҳсуллик Европа клублари эътиборини ўзига тортмай қолмаганди. Бу курашда Москванинг "Спартак" клуби ғолиб чиққан ва Жаъфарни ўз сафига қўшиб олади.\n— Ўзбекистонда кўп гол урардим, - дейди интервьюларидан бирида Ж.Ирисметов. - Айниқса, 2000 йилги мавсум омадли чиққан. "Дўстлик" сафида 37 ўйинда 45 та гол ургандим. Ўшанда мураббийимизга Олег Романцевнинг ёрдамичси Вячеслав Грозний телефон қилганди. "Спартак"да ўзимни синаб кўриш имконияти пайдо бўлди. Россиядан таклифлар кўп эди, аммо ўзингиз тушунасиз: "Спартак", чемпион, афсонавий клуб...\nЛекин афсуски, "Спартак"даги фаолиятим у даражада омадли чиқмади. Бунга ўзига яраша сабаблари бор эди. Чемпионлар лигасида бир неча учрашувни асосий таркибда бошлаш имконияти бўлган ва бу борада баҳслашмайман. Бироқ нечта ўйинда имкон беришган? Кўп эмас. Бошқа легионерларга йиллаб сабр қилишарди.\nМухлислар Жаъфар Ирисметовнинг Европа чемпионлар лигаси доирасидаги "Бавария", "Арсенал" ва "Лион" клубларига қарши ўйинларини ҳозиргача ўзгача кайфиятда эслашади. Айниқса, "Бавария"нинг афсонавий посбони Оливер Кан дарвозасига йўллаган қайчи услубидаги зарбасини жуда кўп эсга олишади. Майли, энди бу тарих. Балки, ўшанда Олег Романцев ҳужумчимизга кўпроқ ўйин амалиётини берганида, қачон жаҳон чемпионатига чиқар эканмиз, деб юрмаган бўлармидик.\nСобир Ходиев, "Пахтакор" ПФК техник директори, дўсти\n- Аввало, онажонинг бахтингга соғ-саломат бўлсинлар. Сени ҳамда фарзандларингнинг роҳатини кўриб юрсинлар. Оилангга тинчлик-хотиржамлик, ўзингга соғлиқ тилайман. "Пахтакор" жамоаси билан бирга чемпионликка жуда яқин турибмиз. Ўйлайманки, бу йилги мавсум биз учун алоҳида аҳамиятли бўлади. Жаъфар, дўстим, яна бир бор туғилган кунинг муборак бўлсин.\nФурсатдан фойдаланиб, биз ҳам Жаъфар Ирисметовга келгуси фаолиятида омад тилаймиз. Сайтимиз ўқувчилари ҳамда мухлислари номидан бугунги таваллуд айёмингиз муборак бўлсин, деймиз!\nБундеслига. "Бавария" мавсумдаги 15-ғалабасини тантана қилди 3\n29 йилда илк бор. Бугун "Пахтакор" "Спартак" билан ўйнайди. Championat.asia баҳсни Москвадан ёритади 19\nОЧЛ. Ҳафта рамзий термасидан "Пахтакор" футболчиси ўрин олди 16


Жорий йил 12 июль куни Юртбошимиз Шавкат Мирзиёев сенаторлар, депутатлар, халқ вакиллари билан ўтказган видеоселекторда мамлакатимизни демократлаштириш, ислоҳотларни чуқурлаштириш, жамиятда адолат тамойиллари устуворлигини таъминлаш борасида миллий парламентнинг ўрни ҳақида қатор танқидий фикр-мулоҳазалар билдирди.\nПрезидент маърузасида жуда ҳаётий ва долзарб масалалар ўртага ташланди. Жамиятимизда кечаётган жараёнлар, жумладан, бизнинг фаолиятимиз ҳам чуқур таҳлил қилиниб, асосли тавсиялар берилди. Билдирилган танқидий фикрлар ҳам ниҳоятда ўринли бўлди. Зеро, давлатимиз раҳбари таъкидлаганидек, бугун ўзимизга маҳлиё бўлиб, чапакбозлик билан кўзлаган мақсадларимизга эриша олмаймиз. Ҳар бир нарсани ўз номи билан атаб, масалага ҳаққоний ёндашсаккина, ниятларимиз тўла-тўкис рўёбга чиқади. Энг муҳими, халқда бугунги ва эртанги кунга ишонч, дахлдорлик ҳисси пайдо бўлади. Бугун ҳар биримиз кўриб, сезиб турибмизки, одамларимиз, халқимиз жонланди, барча соҳада ўсиш суръатлари, тараққиёт жадаллашди. Ўзимизга ва ёнимиздагиларга бўлган муносабатимиз, талабимиз ҳам тубдан ўзгараяпти.\nОлий Мажлис Қонунчилик палатаси ва Сенатининг сўнгги олти ойлик фаолиятини кузатарканмиз, халқ вакиллари фаолиятида жиддий янгиланишлар содир бўлганини яққол сезаяпмиз. Сенаторларимиз нафақат қонунчилик соҳасида, шунингдек, ташқи сиёсат ва халқаро алоқаларни мустаҳкамлашда ҳам фаол иштирок этмоқда. Бу ҳол бизни хурсанд қилиши баробарида, зиммамизга улкан масъулият ҳам юклайди, албатта. Энг аввало, қачон, қаерда бўлмайлик, доимо адолат туйғусига таяниб ишлашимиз, яшашимиз лозимлигини англаб турибмиз.\nУлуғ шоирлардан бири “Мен жамиятнинг эркатойи бўлгандан кўра, қонун устувор бўлган мамлакатда яшашни афзал кўраман”, деган эди. Ҳеч муболағасиз айтиш мумкинки, айни кунда бу қараш ҳамюртларимиз онгу шуурида ҳам акс садо бераяпти. Халқимиз юртимизда олиб борилаётган сиёсат моҳиятида “Энг олий ҳакам — Қонун ва у ҳаммага бир”, деган адолатли ақида ётганини эътироф этаяпти.\nБугун дунё ўзгараяпти. Биз ҳам шунга ҳамоҳанг равишда ўзимизни ўзгартиришимиз шарт. Қонунларимиз такомиллашаётгани, ҳуқуқий-меъёрий ҳужжатлардаги турли зиддиятлар бартараф этилаётгани, халқимизга кенг имкониятлар эшиги очилаётгани энг илғор мамлакатлар билан бўйлашишимизга пойдевор бўлади. Табиийки, мазкур жараёнда биз, халқ вакиллари — сенатору депутатлар энг олдинги сафда бўлишимиз лозим. Акс ҳолда, бизни эртага халқ, келажак авлод кечирмайди. Турли важ-карсонларни рўкач қилиб, одам ўзини афв этиши мумкиндир, аммо халққа ҳеч қандай баҳона ўтмайди. Бу — ўзини билган одам учун энг оғир жазо, энг ёмон исноддир.\nЎринли танқидлардан чиқарадиган хулосамиз шуки, биз, сенаторлар қонун ижодкорлиги йўлида изланишимиз, ташаббускор бўлишимиз, халқимизни ўйлантираётган муаммоларни ўз вақтида муҳокамага олиб чиқишимиз керак. Ана шу мақсадларни амалга ошириш йўлида, авваламбор, аҳолининг қонунлар юзасидан таклиф, мулоҳаза, эътирозларини қабул қилиш ва янги қонунлар яратиш зарурати юзасидан Олий Мажлис Сенатининг махсус порталини ташкил этиш, шунингдек, ҳар бир сенаторнинг алоҳида электрон почтасини очиб, халққа маълум қилиш даркор. Қабул қилиниши кўзда тутилган янги қонунларнинг телевидение ва радиода барча аҳоли қатламларининг мунозара, мулоҳазасини ифода этадиган кўрсатув ва эшиттиришлар тайёрланишини йўлга қўйиш бугунги куннинг асосий талабидир. Айниқса, аҳоли ўртасида ҳар бир қонун бўйича ижтимоий сўров ўтказилишини тизимли жорий этиш фаолиятимиз самарадорлигини оширишга хизмат қилади. Қонунлар моҳиятини тушунтирадиган изчил тадбирлар уюштириш мақсадида таълим муассасалари билан ишлашни кучайтиришимиз фойдадан холи эмас. Масалан, қонунга ҳурмат туйғусини шакллантириш учун боғча ёшидан Конституцияга содда шарҳлар, болаларнинг эсида қоладиган ижодий изоҳлар ифода этилган суратли китобчалар чоп этиб, уни ўқитишни йўлга қўйиш белгиланган устувор вазифалар ижросини таъминлаш имконини беради.\nЗеро, Ўзбекистон тарихида янги давр бошланди. Биз ислоҳотлар юксак шиддат билан давом эттирилаётган ана шундай паллаларда Юртбошимизга елкадош бўлиб, фидойилик кўрсатиб меҳнат қилишимиз зарур. Ана шундагина Ҳаракатлар стратегиясида кўзда тутилган олий мақсадларга эриша оламиз.


Тожикистонда ўқувчиларнинг оммавий ҳушдан кетишининг сабаби... васваса\n5 апрель куни Мўминобод туманидаги Чарги қишлоғи мактабида 5 ва 9 синф ўқувчилари дарс вақтида ҳушларидан кетишди. Маҳаллий шифокорлар болаларга биринчи тиббий ёрдам кўрсатди, бироқ ўша куни болаларнинг нима сабабдан ҳушидан кетиш сабаблари аниқланмади.\nТожикистон Соғлиқни сақлаш ва аҳолини ижтимоий муҳофаза қилиш вазирлиги 9 апрель куниб баёнот бериб, Мўминобод туманидаги Чарги қишлоғидаги болалар васваса сабаб ҳушларини йўқотганликларини маълум қилди.\n«Вазирликнинг махсус комиссияси ҳодисани диққат билан ўрганиб чиққанидан сўнг Чарги қишлоғидаги ўқувчилар синфдошларидан бирининг ҳушдан кетишини гувоҳи бўлишган, деган хулосага келди”, дейилади вазирлик матбуот хизматининг ёзма жавобида.\nМактубга кўра, шифокорлар, эпидемиолог ва руҳшунослардан иборат комиссия аъзолари Чарги қишлоғидаги барча хонадонларда бўлишиб, болаларни сув ёки овқатидан заҳарланишига сабаб бўладиган омилларни кўришмаган.\nЧарги қишлоғида истиқомат қилувчи Ҳамид Одинаевнинг айтишича, унинг икки нафар набираси ҳушдан кетган. «Улардан бири мактабда, иккинчиси эса уйда ҳушдан кетди. Биз бу каби кўриниш билан илк бор тўқнаш келдик. Ҳозир улар уйда доимий шифокорлар назоратида бўлиб туришибди», - дейди Одинаев.\nЭслатиб ўтамиз, 2016 йилнинг июнида Шамсиддин Шохин туманидаги Хўжағалтон қишлоғида ўнлаб ўқувчилар дарс вақтида ҳушдан кетган эди. Кейинроқ, Давлат санитария-эпидемиология хизмати, 25 нафар ўқувчининг ҳаммаси инсектициддан заҳарланганини айтган эди. Бу модда ҳашоратларга қарши курашда ишлатилади.


Порошенко Украина конституциясигa ўзгaртиришлaрни тaклиф этди\n28 ноябр 2020, Тошкент вақти: 13:48\nУкрaинa президенти Петро Порошенко мaмлaкaт конституциясигa ҳудудларга кўпроқ вaколaт берувчи ўзгaртиришлaрни тaклиф этди.\n1 июль куни мамлакат пaрлaментигa киритилгaн конституция лойиҳaсидa президент вaколaти чеклaниб, мaҳaллий кенгaшлaргa солиқлaрдaн тушaётгaн дaромaднинг сaрфлaнишини нaзорaт қилиш ҳуқуқи берилaди.\nБироқ президент тaклиф этгaн бош қомус лойиҳaсигa россияпaраст aйирмaчилaрнинг Донецк вa Лугaнск вилоятлaригa қисмaн aвтономия мaқомини бериш тaлaби киритилмaгaн.\nҲужжaтдa фaқaт aйирмaчилaргa уч йил дaвомидa қисмaн ўз-ўзини бошқaриш ҳуқуқини берувчи aмaлдaги қонунгa иловa келтирилгaн.\nТелевидение орқaли чиқиш қилгaн Петро Порошенко тaклиф этилaётгaн конституциявий ўзгaришлaр ҳудудлaргa шу кунгaчa президент вa ҳукумaт қўлидa бўлгaн кўплaб ҳуқуқлaр вa молиявий ресурслaрни беришини aйтди.\nПрезидентгa кўрa, мaркaзсизлaштириш Укрaинaни Европa сиёсий тизими томон янa бир қaдaм яқинлaштирaди.


RAHBARXON.uz | ПАРИШОНХОТИРЛИК ПАРИШОНХОТИРЛИК – RAHBARXON.uz\nБу касаллик бўлиб, асосан кўп сиқилиш, орқа мияда хилтлар пайдо бўлиши, яқин кишисидан ажралиш, ҳаёт ташвишлари, қон қуйилиши, орқа миянинг урилиши, қаттиқ силтиниш кабилардан сўнг юзага келади.\nАрпабодиён, қўй гўшти, қовоқ, нўхат билан ловия хомлигида (қовуғи билан) истеъмол қилинса, даволашга ёрдам беради. Булар витаминларга бойдир. Исириқ уруғи, сано, сариқ ҳалила, мингбарг, меҳригиёдан тенг миқдорда олиб, яхшилаб майдалаб аралаштириб, бир литр қайноқ сувга бир ош қошиқ солиб дамланади ва уч соат усти ўраб қўйилади. Сузиб олиб, ҳар икки соатда бир пиёладан ичиб турилса, шифо бўлади.\n100 г дан қашқарбеда, ялпиз, лимонўти, арслонқуйруқ ва омеладан олинади ва уч ош қошиғини кечқурун термосга солиб, устига уч стакан қайноқ сув қуйилади. Эрталаб сузиб олиб, тўрт қисмга бўлиб, овқатдан ярим соат олдин ичилади.\n100 г дан дўлана гули, арслонқуйруқ ва омеладан олинади ва икки ош қошиғини кечқурун термосга солиб, устига икки стакан қайноқ сув қуйилади. Эрталаб сузиб олиб, кунига тўрт маҳал 100 г дан ичилади.\nОддий бодрезак пўстлоғи, гули ва баргидан икки ош қошиғини кечқурун термосга солиб, устига икки стакан қайноқ сув қуйилади. Эрталаб сузиб олиб, кунига тўрт маҳал овқатдан ярим соат олдин 100 г дан ичилади.\nҚизил йўнғичқа гуллаган даврида юқори қисмидан 40 г олиб, устига 500 г ароқ қуйилади ва икки ҳафта сақланади. Тушлик ёки ухлаш олдидан 20 г дан истеъмол қилинади. Даволаниш муддати – уч ой. Кейин ўн кун танаффус қилинади. Олти ойдан сўнг даволаниш такрорланади. Атеросклерозда бош оғриб, ғувиллаганда шу дамламадан фойдаланилади.\nТўғралган саримсоқ билан шиша идишнинг учдан бир қисми тўлдирилиб, устига ароқ ёки 50-60% ли спирт қуйилади. 14 кун қоронғи жойда сақланади. Вақти-вақти билан аралаштириб турилади. Кунига уч маҳал беш томчидан бир чой қошиқ совуқ сув билан ичилади. Қон томирлари ва меъдани турли рутубатлардан тозалайди, қон босимини туширади, бош мия томирлари тўқималарини очишга яхши таъсир кўрсатади.\n75 г дан дўлана гули, қора буғдой гуллари ва ялпиздан олинади ва икки ош қошиғини кечқурун термосга солиб, устига икки стакан қайноқ сув қуйилади. Эрталаб сузиб олиб, тўрт қисмга бўлиб, кун давомида бош мия қон томирлари склерозида ичилади.\n75 г кичик бўригулдан, 100 г дан қирқбўғин ва омеладан олинади ва икки ош қошиғини кечқурун термосга солиб, устига икки стакан қайноқ сув қуйилади. Эрталаб сузиб олиб, кунига тўрт маҳал овқатдан ярим соат олдин 100 г дан бош мия ва юрак-қон томирлари склерозида ичилади.\n200 г оддий четан пўстлоғи устига ярим литр сув қуйиб икки соат дамлаб қўйилади. Бош мия склерозида кунига уч маҳал овқатдан олдин 2-3 ош қошиқдан истеъмол қилинади.


Алоқада нол ва минус балансида ҳам қолиш учун Beeline`нинг тўртта хизмати\n19:05 / 12.06.2015\nBeeline алоқа оператори олдиндан тўлов тизимидаги абонентларга нол ва минус балансида ҳам алоқада қолиш имкониятини берадиган тўртта хизмат ҳақида эслатди.\n«Жонли нол» – Beeline`нинг олдиндан тўлов тизимидаги барча абонентлар фойдаланиши мумкин бўлган хизмат бўлиб, у ҳисобда маблағ бўлмаган тақдирда ҳам барча мобил рақамлардан қўнғироқ ва SMS ларни қабул қилиш имкониятини беради.\n«Ишончли тўлов» хизмати абонентнинг сўровига биноан келгуси тўлов ҳисобига қарзга пул маблағини тақдим қилади. Унинг қиймати, сўровнинг муваффақиятли бўлиши натижасида, ҳисобдан ишончли тўловнинг қиймати билан биргаликда ечилади. Хизматнинг фаоллаштириши учун 064046 бепул рақамига қўнғироқ қилиш зарур, бунда ҳисобда минус $0,2 кам бўлмаган ва $4,5 дан ортиқ бўлмаган пул маблағи қолиши керак.\n«Автотўлов» хизмати, ҳисобда бир доллардан кам маблағ қолганида, уни автоматик равишда тўлдиради. Хизматни улаш бепул. Код *141*11#. Қиймат 3 кунга тақдим қилиниб, 4 долларни ташкил қилади. Ҳар бир қабул қилинган автотўлов учун абонент ҳисобидан автотўлов қиймати билан биргаликда ушбу хизматнинг қиймати ечиб олинади. «Автотўлов» хизмати «Ишончли тўлов» хизмати билан биргаликда тақдим этилмайди.\n«Менга қўнғироқ қил» хизмати билан, қайтиб қўнғироқ қилиш сўровини юборган ҳолда, Ўзбекистондаги уяли операторларнинг ҳар қайси абоненти билан ҳисобда маблағ бўлмаган тақдирда ҳам уланиш мумкин. Бир кунлик сўровлар миқдори чекланмаган, лекин фақат 2та сўров – бепул. Ундан кейин сўровга тарификация ҳақидаги SMS келади. Хизматга уланиш талаб этилмайди. *145* USSD-буйруғини, мамлакат кодини, абонентнинг телефон рақамини, # териш етарли. Бунда, абонентнинг ўзи «Менга қўнғироқ қил» сўровларининг қабул қилинишини, *145*0# буйруғини терган ҳолда, тақиқлаб қўйиши мумкин. Хизмат компания қамрови зонасининг ҳар қандай нуқтасида амал қилади.


Кремль Ўзбекистон раҳбарини қувватлагани учун танқид қилинди\nМосквадаги Мустақил матбуот марказида “Андижон воқеаларидан кейин Россия ва ЕИ Ўзбекистон билан мулоқот қилмоқдами ëки диктатурани қўллаб-қувватлаяптими” мавзуида анжуман бўлиб ўтди.\nТадбирда “Мемориал”, “Фуқаровий кўмак”, “Ҳьюман райтс уотч” ташкилотлари вакиллари иштирок этиб, Андижон воқеаларидан кейин ўтган икки йил давомида Ўзбекистондаги сиëсий вазият таранглашгани ва инсон ҳуқуқлари билан боғлиқ аҳвол ëмонлашганини таъкидлади.\n“Анжуманда Россия ҳукуматининг Каримов режимини қўллаб-қувватлагани танқид қилинди. Шунингдек, Андижондаги қонли воқеалар акс этган ҳужжатли кадрлар намойиш қилинди”, - деди анжуман иштирокчиси, “Мемориал” фаоли Баҳром Ҳамроев.\nҲРУнинг Москвадаги ваколатхонаси раҳбари Алисон Гилл Европа Иттифоқининг Ўзбекистон билан мулоқоти ҳақида гапирди.\n“Мен ЕИнинг Ўзбекистондаги роли ҳақида гапирдим. Бугун жуда муҳим кун, чунки айнан бугун Брюсселда Ўзбекистонга нисбатан санциялар масаласи кўриб чиқилади. Шанхай ҳамкорлик ташкилотидан кейин ЕИ Ўзбекистонга таъсир қилиши мумкин бўлган тузилма бўлиб қолмоқда”, - деди А.Гилл.\nТадбирдаги маърузасида А.Гилл хоним ЕИ Ўзбекистон билан мулоқотни қатъий талаблар ва принциплар устига қурмоғи кераклигини таъкидлади ва Ўзбекистондаги барча сиëсий маҳбуслар озод қилиниши зарурлигини билдирди.\nШунингдек, у Кремль раҳбариятининг Каримов режимини қўллаëтганини танқид қилди.\n“Кремль бугун Каримов режимини қўллаëтганлар сафида илғор. Кремль мулозимлари Ўзбекистон фуқароларини Россия ҳудудида ушлаб, шу режим қўлига топширяпти. Россиядаги ўзбеклар уйдирма айбловлар билан судга тортилмоқда”, - деди Гилл хоним.\n“Фуқаровий кўмак” ташкилоти вакиласи Елена Рябинина сўзларига кўра, Россиянинг Каримовни қўллаш сиëсати кўпгина ўзбек муҳожирларнинг тақдирини остин-устун қилмоқда.\n“Менимча, Россия ўзбек раҳбарининг диктаторлик анъаналарини қўлламоқда. Тақдири қил остида турган “Иваново ўзбеклари” иши бунга мисол. Европа суди уларни Ўзбекистонга депортация қилмаслик ҳақида қарор чиқарган бўлса-да, уларга ҳалигача учинчи давлатга чиқиб кетишга рухсат берилмаяпти. Андижон қирғинидан кейин Ўзбекистонни қўллаётган Россия раҳбарияти танқидга лойиқ”, - деди Е.Рябинина.\nАлисон Гилл Россия матбуоти бу танқидларни Кремлга етказиши кераклиги, аммо мазкур матбуот жилови ҳам Кремль қўлида эканини айтади.


Республика марказларида бепул тиббий ёрдам – фуқароларнинг 16 тоифаси учун | NORMA.UZ\nПрезидентнинг 30.10.2017 йилдаги ПФ–5216-сон «Ўзбекистон Республикаси Президентининг айрим ҳужжатларига ўзгартириш ва қўшимчалар киритиш тўғрисида»ги фармони эълон қилинди.\nБарча республика ихтисослаштирилган илмий-амалий тиббиёт марказлари (кейинги ўринларда - РИИАТМ) томонидан Давлат бюджети маблағлари ҳисобига ёрдам кўрсатиладиган имтиёзли фуқаролар тоифалари рўйхати 9 дан 16 та тоифага кўпайтирилди.\nЭнди унга 18 ёшгача болалар, ҳомиладор аёллар (акушерлик ва гинекология РИИАТМга), эндокрин касалликларга учраганлар (эндокринология РИИАТМга), онкология касалликларига чалинганлар (онкология ва тиббий радиология РИИАТМга), туберкулезга чалинганлар (фтизиатрия ва пульмонология РИИАТМга) ҳамда жинсий йўл билан юқадиган касалликларга чалинганлар (дерматовенерология ва косметология РИИАТМга) ҳам киритилди. Ушбу тоифадаги фуқароларга Соғлиқни сақлаш вазирлиги томонидан тасдиқланган касаллик, патология ва бошқа мезонлар мавжуд бўлганда бюджет маблағларидан ёрдам кўрсатилади.\nИмтиёзга эга фуқаролар қаторига чақирув комиссияларининг йўлланмаларини олган ҳарбий хизматга чақириладиган ёшдаги шахслар ҳам киритилди. Бундан ташқари, бепул ёрдам нафақат ўз-ўзини бошқариш органларининг моддий ёрдамини олаётган шахсларга, балки кам таъминланган оила аъзоси сифатида ҳисобга олинганларга ҳам кўрсатилишига аниқлик киритилган.\nЭслатиб ўтамиз, муқаддам Рўйхатга қуйидагилар киритилган эди: 1) болаликдан ногиронлар; 2) чин етимлар; 3) I ва II гуруҳ ногиронлари; 4) 1941–1945 йилги уруш ногиронлари ва иштирокчилари ҳамда уларга тенглаштирилган шахслар; 5) пенсия ёшига тўлган ишламайдиган пенсионерлар; 6) 1941–1945 йилги уруш меҳнат фронти қатнашчилари; 7) Чернобиль АЭС ҳалокати оқибатларини тугатишда иштирок этган шахслар орасидаги ногиронлар; 8) ҳарбий-интернационалистлар.\nБюджет маблағлари ҳисобига даволаш қандай амалга оширилади?


Муҳаммадкарим Хуррамов: “Ғалабадан кейин ўзимга бўлган ишонч янада ортди” – Ўзбекистон миллий олимпия қўмитаси\nЎзбек спорти мухлисларига порлаб чиқаётган ёш юлдузларимизни яқиндан таништиришда давом этамиз. Германиянинг Дюссельдорф шаҳрида ўтказилган дзюдо бўйича Катта дубулға турнирида -100 килограмм вазн тоифасида олтин медални қўлга киритган Муҳаммадкарим Хуррамов ушбу таснифдаги мусобақада ўзининг дастлабки олтин медалига сазовор бўлди. Эътиборингизга ушбу полвонимиз ҳақидаги қизиқарли маълумотларни ҳавола қиламиз.\nМуҳаммадкарим Хуррамов 1997 йил 4 апрель куни Сурхондарё вилояти Шеробод туманида таваллуд топган. Самарқанд дзюдо мактаби тарбияланувчиси. Мураббийи Ўктам Раҳмонов.\nХуррамов курашчилар оиласида дунёга келган. Унинг бобоси Муҳаммадкарим ота ҳам Сурхон воҳасининг таниқли полвонларидан бўлган. Бобосига ўхшаган полвон бўлсин деб отаси унга ҳам Муҳаммадкарим деб исм қўйган. Унинг укаси Чингиз Шокиров ҳам ўсиб келаётган умидли спортчилардан бири. Ҳозирда ёшлар терма жамоасида шуғулланмоқда.\nХуррамов фаолиятини -90 килограмм вазн тоифасида бошлаган. 2016 йилдан юқори натижалар қайд эта бошлади. Шу йил Тошкент Гран-присида учинчи ўрин, ёшлар ўртасидаги Осиё чемпионатида эса олтин медаль эгаси бўлди. 2018 йилдан -100 килограмм вазн тоифасига ўтди.\n“Мен ҳеч қачон вазн ташламайман. Ҳозир ҳам шахсий вазним 96-97 килограмм. Вазн ташлаб, куч йўқотгандан кўра ўз ҳолимда курашсам, фойдаси кўпроқ бўлишини дадам кўп айтади”, – дейди Хуррамов янги вазнда ўтиши ҳақида.\nБиласизми, кечаги мақоламиз қаҳрамони Бобонов ва Хуррамовнинг ўхшаш жиҳатлари жуда кўп. Масалан, иккиси ҳам битта дзюдо мактабида шуғулланган, тенгдош, хизматдош, битта олий ўқув-юртида таҳсил олишади, бир йилда (2018) юқори вазн тоифасига ўтишган ва 2019 йилдан яна яхши натижалар қайд эта бошлашди ва Дюссельдорфда яна бирга чемпион бўлишди. Бунақа яқинлик ҳамиша ҳам учрайвермаса керак. Хуррамов 2019 йил кетма-кет Марракеш ва Тбилиси Гран-прилари, Осиё чемпионати ва ёзги Универсиада ўйинларида бронза медалига сазовор бўлди. Дюссельдорф эса унинг учун Катта дубулға турнирларидаги илк медали ва ғалабаси билан ёдда қолди.\n“Дюссельдорфда мен учун қийини ярим финалдаги беллашув бўлди. Мусобақага тайёргарлик доирасида Париж ва Кёльндаги йиғин катта фойда берди. Йиғинда асосан рўбарў келиши мумкин бўлган ҳар бир рақибларимиз устида ишладик. Илиадис бизга шартли рақиб бўлиб, худди улардек курашди. Хатоларимиз устида ишладик. Шундай машғулотларнинг самарасини кўрдик мана. Умуман олганда бу мураббий терма жамоага янги руҳ олиб кирди. Биз ҳам у каби афсонавий дзюдочи бўлишни истаймиз ва шу мотивация бизга янада куч беряпти. Ғалабадан кейин ўзимга бўлган ишонч янада ортди. Ундаги қувонч ва завқни сўз билан ифодалаб бўлмайди”, – дея Катта дубулға турнири ҳақида фикр билдирди спортчимиз.\nЎз навбатида биз ҳам спортчимизнинг олдинда турган йирик мусобақаларда мана шундай муваффақиятли иштироки бардавом бўлишини тилаб қоламиз.\n25 Fevral, 2020|Интервью, Янгиликлар|


"Россия ва Қатар Жаҳон кубоклари мезбонлигини йўқотишлари мумкин" - BBC News O'zbek\n"Россия ва Қатар Жаҳон кубоклари мезбонлигини йўқотишлари мумкин"\nАгар порахўрлик иддаолари тасдиқланса, Россия ва Қатар 2018- ва 2022-йиллардаги футбол бўйича Жаҳон Кубоги мусобақаларига мезбонлик қилиш ҳуқуқларини йўқотишлари мумкин, дея огоҳлантирди ФИФАнинг етакчи расмийларидан бири Доминико Скала.\nЖаноб Скала ФИФАнинг аудит ва қоидаларга риоя этилиши бўйича комиссия раисидир.\nРоссия ва Қатар ушбу икки кубок ўйинлари учун овоз бериш жараёнида бирор бир қонунга зид амалга қўл урилганини инкор этадилар ва жаноб Скала шу пайтгача коррупция далилини кўрмаганини тан олган.\n“Агар овозлар сотиб олингани тасдиқланса, овоз бериш натижалари ҳақиқий эмас деб эътироф этилиши мумкин”, деб айтган Доминико Скала Швейцарияда нашр қилинадиган Sonntags Zeitung рўзномасига.\n“Шу кунгача бунинг исботи тақдим қилинмаган”, дея қўшимча қилган у.\nДоминико Скала худди шундай баёнот билан 2013 йил охирида ҳам чиққан, бироқ сўнгги икки ҳафта мобайнида ФИФА билан юзага чиққан можаро манзарасида унинг сўнгги баёноти янада жиддийроқ қабул қилинмоқда.\nImage caption Жаноб Скала бундай баёнот билан 2013 йилда ҳам чиққан.\nФИФА президентини сайлаш учун Швейцариянинг Цюрих шаҳрига йиғилган халқаро ташкилотнинг етти юқори лавозимли мулозими эрта тонгда Цюрихдаги меҳмонхоналардан бирида ҳибсга олинган эди.\nАҚШ прокурорлари 14 шахсга айблов илгари сурган, уларни сўнгги 24 йил мобайнида 150 миллион доллардан зиёд пора олиш ва беришда гумон этилмоқдалар.\nАйни пайтда Швейцария ҳуқуқ-тартибот органлари 2018- ва 2022-йиллардаги футбол бўйича Жаҳон Кубоги мусобақаларига мезбонлик қандай қилиб қўлга киритилгани юзасидан жиноий тергов бошлаганлар.\nФИФАни 1998 йилдан буён бошқариб келган Зепп Блаттер сўнгги ФИФА президентлиги сайловида қайта сайланган, бироқ орадан тўрт кун ўтиб халқаро ташкилот бошига тушган коррупция айбловлари боис истеъфо берганини эълон қилган.\nМожаро ичида қолган ФИФА янги раҳбар учун овоз бермоқда\nФифа расмийлари коррупция айбловлари билан ҳибсга олинди